» Unto Salo Ukosta – Osa I Unto Salo Ukosta – Osa I | Taivaannaula\nUnto Salo Ukosta – Osa I\nmaalis 23, 2009 | 1 Kommentti\nTässä lupailemani referaatti Unto Salon massiivisesta kaksiosaisesta artikkelista Ukko, the Finnish God of Thunder: Separating Pagan Roots from Christian Accretions (2005). Selostukseni tulee viemään ainakin kolmen viestin verran tilaa, joista tämä on siis ensimmäinen. Salon lähestymistapa on kallellaan historiallis-arkeologiseen suuntaan, mikä ei minua sinällään kiinnosta, joten olen jättänyt referoimatta Salon yksityiskohtaiset pohdinnat arkeologisten löydösten ajoituksista tai kielitieteellisistä aikajanoista. Olen jaksottanut referaatin omia kokonaisuuksia kuvaaviin alaotsikoihin, jotka joskus vastaavat Salon omia otsikoita ja joskus taas eivät.\nEnsimmäisessä osassa käsitellään Ukon perustietoja, Raunia ja Ukon yhteyttä Ilmariseen.\nKuten nimestäkin voi päätellä, Ukko oli muinaissuomalaisten ukkosen ja myrskyn jumala. Kansanrunoissa Ukko kuvataan lisäksi sateen ja pilvien hallitsijaksi. Eräissä runoissa kerrotaan, että ukkonen syntyy, kun pilvet törmäävät. Ukko on myös lumen tuoja:\nSatoi Ukko uutta lunta,\nPalvanen vitiä viskoi.\nSateen jumalana hallitsi maan hedelmällisyyttä. Kaskenpolttajat ja kyntömaan viljelijät rukoilivat molemmat Ukkoa. Salaman iskijänä Ukko oli myös alkutulen jumala.\nPitkämöinen tulta isköö,\nUkolla on myös taivaallisen ylijumalan, isäjumalan ja jopa luojajumalan ominaisuuksia (”Isäinen ylinen Luoja”). Salo kuitenkin arvelee, että jälkimmäinen rooli on kristillistä vaikutusta. Tämä on erityisen ilmeistä silloin kun Ukkoa puhuteltaessa käytetään Herra-sanaa. Salon mukaan Ukolle osoitetut pyynnöt suojella karjaa, avustaa synnytyksessä ja pysäyttää verenvuoto olisivat kaikki selkeää kristillistä vaikutusta. Ei voida kuitenkaan sulkea pois sitä mahdollisuutta, että Ukolla olisi joitain isällisen jumalan ominaisuuksia, sillä indoeurooppalaisen taivaan- ja ukkosenjumalilla on isäjumalan piirteitä. Esimerkiksi Juppiterin nimi tulee sanoista *dieu pater, taivaiden isä.\nUkkoon liitetyt sanat tuntuvat kuvaavan hänen asuinpaikkaansa: ilmallinen, taivahinen, taivojen takainen, päällä pilvien asuja. Mikään ei viittaa siihen, että Ukko olisi ollut jumalallisen perheen hallitsija ja jonkinlaisen jumalhierarkian ylimmäinen. Sen sijaan Ukko on ”taivahan napainen”, eli Ukon asuinpaikka sijaitsee taivaan keskipisteessä, Pohjantähden eli napatähden paikkeilla.\nUkko viittaa vanhaan mieheen. Muinoin ukko oli kunnianimi, jonka yhteisö antoi korkeaan ikään ehtineille ja viisautta sekä elämänkokemusta saavuttaneille. Samalla Ukko on kiertoilmaus, jota käytettiin, koska ukkosenjumalan oikean nimen lausumista vältettiin. Jacob Fellmanin mukaan saamelaiset eivät 1800-luvulla uskaltaneet mainita ukkosenjumalan nimeä ukonilmalla. Ukolla on muitakin nimiä kuten ”Äijä”. Salon mukaan äijä-sana nimenomaan ukkoseen liittyvänä nimenä oli tuttu hämäläisille, virolaisille ja saamelaisille. Äijän merkitys on pohjimmiltaan sama kuin Ukon. Äijä on vanha mies. Salon mukaan on mahdollista, että Äijä on voinut olla Satakunnassa ja Hämeessä alkuperäinen kiertoilmaus ukkoselle, jonka itämurteista levinnyt Ukko on sittemmin korvannut. Hämeessä ja Satakunnassa on käytetty myös nimiä ”isänen” ja ”isäinen”. Salo arvelee, että nämä sanat ovat ruotsalaista vaikutusta. Varsinais-Suomessa ja Etelä-Pohjanmaalla puhutaan myös ”Pitkäisestä”, joka tunnetaan myös Virossa ukkosen nimenä muodoissa ”pitkne”, ”pikne” ja ”piker”. On epäselvää, viittaako Pitkäinen Ukon pituuteen, salaman pituuteen vai salamaniskun äänen kantavuuteen. Salon mukaan jälkimmäinen selitys on todennäköisin.\nSeuraavaksi Salo tarttuu Agricolan ongelmalliseen Rauni-mainintaan, ”Quin Rauni Vkon Naini härsky”. Tästä on päätelty, että Rauni olisi Ukon nainen, suomalainen naisjumala. Ongelmallista on kuitenkin se, että Rauni ei esiinny missään muussa yhteydessä kansanrunoudessa. Lisäksi Rauni ei ole suomen kielen sana, joten sen alkuperää on etsitty germaanikielistä. Kannatusta on saanut teoria, että Rauni tulee sanasta ”raudna”, pihlaja, joka taas tulee ruotsin kielen pihlajaa tarkoittavasta sanasta ”rönn”. Tänä näkemystä kannatti muun muassa E.N. Setälä. Setälä huomautti, että skandinaavitarustossa Ukkoon rinnastuva Tor selviää hukkumiskuolemalta tarrautumalla pihlajan oksaan. Uno Harva kuitenkin kyseenalaisti tämän. Miten pihlaja voisi muuttua Ukon vaimoksi? Hän esitti omana tulkintanaan, että mainittu pihlaja oli myyttinen pihlaja, joka viittaa sateenkaareen, joka olisi symbolisesta taivaan Ukon vaimo. Harvan mukaan vironruotsalaisilla on sanonta ”iwe wärde raunträ, överväldens rönnträd”, eli pihlaja maailman yllä.\nHarvan näkemys ei kuitenkaan kelvannut Martti Haaviolle, joka esitti oman tulkintansa Raunista. Haavion mukaan Rauni ei ole oma jumaluutensa, vaan yksi Ukon ominaisuus – Rauni-Ukko! Tämä teoria selitti sen, miksi Raunista ei löytynyt mitään muuta tietoa. Teoriaa tukee se tosiasia, että Agricola ei tunnetusti käyttänyt yhdysviivoja kirjoituksessaan. Raunia ei siis ole olemassakaan. Haavio kehitteli teoriaansa siihen suuntaan, että Rauni tulee muinaisgermaanisesta sanasta *frauja, joka tarkoittaa herraa tai hallitsijaa. Jorma Koivulehto on kuitenkin huomauttanut, että kielihistoria ei tue tuollaista lainaa. Muinaisgermaanin kirjainyhdistelmää ”auj” ei nimittäin ole muinaissuomessa tai nykysuomessa, joten se korvattaisiin kirjaimilla ”aiv”. Esimerkkejä tästä ovat sanat kuten ”laiva” tai ”raivata”. Näin *fraujan olisi pitänyt muuttua muotoon *raiva, jos sana olisi lainattu suomeen.\nSalon mukaan ratkaisu Raunin ongelmaan löytyy yhdistämällä E.N. Setälän ja Haavion näkemykset. Salon mukaan Haavio oli oikeassa siinä, että ”Rauni Vkon” on yhdyssana ja Setälä siinä, että Rauni tarkoittaa pihlajaa. Rauni-Ukko on siis Pihlaja-Ukko! Salon mukaan pihlaja on ollut suomalaisten pyhä puu:\nMonissa mytologioissa pihlaja yhdistetään nimenomaan ukkoseen ja jumalallisiin voimiin. Esimerkiksi Liettuassa uskottiin, että salama ei iske pihlajaan. Marien mukaan pihlajanoksat suojaavat kummituksilta ja pahoilta hengiltä. Ruotsissa pihlajasta valmistetuilla risteillä suojeltiin juomavettä pahoilta hengiltä. Uno Harvan mukaan Suomessakin on suojattu taloja, kotieläimiä, metsästäjien ansoja, kalastustarvikkeita ja muita paikkoja ja tarvikkeita pihlajanoksista tehdyillä kepeillä ja ympyröillä. Vaikka Ukon ja pyhän pihlajan yhteyttä ei ilmaista suoraan suomalaisessa perinteessä, niin molempien funktio pahojen henkien karkottajina on ilmeinen.\nUkko pysyy salaperäisenä hahmona kaikkien nimiensä takana. Aikaisempi tutkimus on hyväksynyt ajatuksen, että perinnelähteissä ei mainita Ukon omaa nimeä, mutta Salo on tästä eri mieltä. Hän lainaa muutamia tulen synnystä kertovia runoja:\nTulta iski ilmalainen,\n/ kirjavan kärmehen seljäs /\nIski tulta Illamoinen,\npiikaselta kädet paloi\nkipenet kivestä läksit\nIski tulta Ismaroinen,\niski tulta ilman piittä,\nilman taulatta tavotti,\niski taulatta maolla,\nselvällä meren selällä\nIski tulta Ilmarinta,\nkolmella koko sulalla\nmeren synkällä selällä.\njoka tulta arveli,\nTuli on tullut taivosesta\nilman iskijän tuletta\nIlmarinen ja Väinämöinen iskevät siis tulen. Välineinä heillä on piikivi, tulukset, tulinen miekka ja ”kolme kokon sulkaa”. Salo arvelee, että sulat viittaavat nuoleen, mikä voisi viitata myyttiin tulen ampumisesta. Tulusruno taas voi olla peräisin aikaisintaan varhaiselta merovingiajalta jolloin nuo välineet alkavat esiintymään hautalöydöissä. Salon mukaan keskeistä kuitenkin on, että\na) Tulen iskee Illamoinen, Ilmamoinen, Ilman rinta, Ismaroinen tai Ilmarinen. Nimet viittaavat kiistattomasti Ilmariseen.\nb) Väinämöinen ja Ilmarinen osallistuvat molemmat tulen syntyyn. Tämä tarkoittaa Salon mukaan sitä, että he ovat jumalalliset kaksoset tai veljeksiä. Onhan Väinämöinen Ilmarisen seurana monissa muissakin myyteissä. Lisäksi on mielenkiintoista, että Väinämöisen nimi on säilynyt kaikissa runoissa samassa muodossa. Tämä kertoo Salon mukaan siitä, että hänen nimeään ei ole ollut syytä pelätä.\nc) Alkutuli isketään aina merellä tai merikivien välissä. Tästä voidaan päätellä, että tuli syntyi aikojen alussa, alkumeren aikaan.\nd) Tulen syntyyn osallistuu käärme. Kaarle Krohnin mukaan tämä käärme on salama. Jos näin on, kyse on erittäin vanhasta myyttisestä ajattelusta, jolla voi olla yhteyttä esimerkiksi Äänisen käärmeaiheiseen kalliomaalaukseen tai jopa kampakeraamisiin kuvioihin. Salo todistelee vakuuttavasti, että salama on yhdistetty käärmesymboliikkaan monissa Euroopan ja Lähi-idän esikristillisissä kulttuureissa. Mielenkiintoisesti Salo huomauttaa, että Pohjanmaalla ”Pitkänen” on tarkoittanut käärmettä. Hän muistuttaa myös kyykäärmeen sahalaitaisen selkäkuvion ja salaman yhteydestä.\nSalo tulee sellaisiin johtopäätöksiin, että 1) Ilmarinen iskee alkutulen, 2) hän iskee tulen salaman muodossa, joten hän on jumala, 3) alkutuli iskettiin pimeällä alkumerellä maailman synnyn aikoihin, 4) Väinämöinen osallistuu tulen syntyyn, mutta ei päätekijänä, 5) Ilmarinen ja Väinämöinen ovat jumalallisia veljiä, 6) salama miellettiin käärmeeksi, 7) ajatus käärme-salamasta on säilynyt Pohjanmaalla lähes näihin päiviin. Ilmarinen on siis alkutulen iskijä ja salaman jumala, joten Ilmarinen on ukkosen jumala. Ilmarinen on siis Ukko. Mutta Ilmarinenhan on tuulten jumala? Miten Salon teoriat sopivat yksiin kaiken muun Ilmarisesta tiedetyn kanssa?\nSiitä lisää seuraavassa jaksossa..\nRafael\t1.6.2010 klo 21:43


Korukynsillä: Golden Rose Holiday | Valkkaukset\nGolden Rose Holiday | Valkkaukset\nNo niin, vihdosta viimein! Elikäs Golden Rosen uudet tekstuurilakat, Holiday-kokoelmasta. Alkuviikosta vasta sain tietää näistä, sillä näitä tuli ainoana paikkana Helsingin Kamppiin auenneeseen Beauty Brands -liikkeeseen, josta saa mm. Golden Rosen ja Flormarin tuotteita. Itseäni kiinnostivat lähinnä nämä Holidayt.\nNämä on siis ekat hiekkalakat, eli liquid sand -lakat, mitä minulla on. Sytyin hiukan myöhään näille, aiemmin ei edes tehnyt mieli. Nämä sävyt valkkasin itselleni diilattavan ps. kiitos diilaajalle!\nSävy 53 on ihanan pinkin, oranssin korallinen (joo-o, en oikein osaa päättää) lakka, jossa on kultaista shimmeriä. Tätä sävyä odotin eniten ja voin sanoa, että en pettynyt. 56 ja 59 on molemmat ilmeisesti tuolla samalla kultaisella shimmerillä varustettuja lakkoja, molemmat eri punaisia. 58 on näistä tummin, tumman violetti, ja siinäkin on kultaista shimmeriä. Sen kuva yhteiskuvassa on liian tumma, joten nappasin siitä uudemman kuvan.\nKaikki levittyivät kiekolle mukavasti ja peittivät kahdella kerroksella. Olen varsin tyytyväinen näihin, kaikki on hyvin kauniita. Varsinkin, kun nämä ovat Golden Rosen muidenkin lakkojen tapaan hyvin edullisia, normaalihinta on 4,95e.\nSeuraavat swatch-kuvat on sävyistä samassa järjestyksessä kuin aiemminkin.\nAlhaalta edestä: 53, 56, 59, 58.\nEdestä: 53, 56.\nEdestä: 59, 58\nSävyjä 56 ja 58 tuli tuplakappaleet (hups), ja niille Roosa jo ilmottautui ottajaksi sävyjen ollessa sopivat. Roosa, laitatko mailia jos nämä miellyttävä, tai ilmoita vaikka kommenttiboksiin, jos voin tarjota niitä jollekin toiselle :)\nOlettekos jo Holiday-tunnelmissa? Mikä on teidän suosikki kokoelmasta?\nLähettänyt Lunalii klo 20:23\nTunnisteet: Golden Rose, ostokset, tekstuurilakka, testaus\nEliZaaa 6. heinäkuuta 2013 klo 21.06\nYhyhyy, mieki haluun noita lakkoja! Tulisivat jonneki Seppälän valikoimiin äkkiä...\nLunalii 7. heinäkuuta 2013 klo 8.57\nNiinpä! Harmittelin jo etukäteen, että on vaan Helsingissä, mutta onneksi älysin että mullahan on siellä diileri :D\nKynnet VS Maailma 6. heinäkuuta 2013 klo 21.14\nEkö näitä todellakaan ole tulossa muualle kuin Helsinkiin? Ihania lakkoja ♥!\nLunalii 7. heinäkuuta 2013 klo 8.59\nMulla ei kyllä ole tietoa mistään aikatauluista, mutta luulisi että viiveellä tulisi myös esim. Seppälöihin, koska BBE tuo maahan nuo lakat, joten sen kautta lakat Seppälöihinkin menee. Ja siis tuo Beauty Brands on BBE:n myymälä :)\nAnonyymi 6. heinäkuuta 2013 klo 21.17\nKyllä mä nää otan! Laitaksä mulle spostia vai kuinka?(:\nLunalii 7. heinäkuuta 2013 klo 9.00\nVoin mäkin sulle laittaa :)\nSissi 6. heinäkuuta 2013 klo 21.30\nMähän olen Holiday-taivaassa:D Kiva, että säkin sait nämä käsiisi!\nHihi! Mulla oikeen sormet syyhysi, kun katselin sun kuvia ja tiesin, että omat on tulossa :D\nEijapm 6. heinäkuuta 2013 klo 22.47\nAikaa upeat sävyt! Mä alan kanssa nyt vasta lämmetä näille, erityisesti näille missä olis jtn shimmeriä seassa! Mulla on yksi perusvärinen ja täytyy sanoa, etten oikeasti halua sitä kynsilleni! Mutta enpäs tiedä, josko minäkin innostun pian... :)\nLunalii 7. heinäkuuta 2013 klo 9.01\nMulla on ihan sama homma, että nyt vasta oon ihastunut näihin ja tosiaan en halua vieläkään yhtään sellaista creme-tekstuuria. Musta ne näyttää ihan vaahtomuovilta kynsillä :D\nKatri 6. heinäkuuta 2013 klo 22.51\nmonta milliä yhessä pullossa on?\nLunalii 7. heinäkuuta 2013 klo 9.05\nNiin tosiaan, 11,3 ml on pullossa :)\nNanne 6. heinäkuuta 2013 klo 23.55\nMiun pitänee ehkä kotiuttaa joskus lakat 58 ja 59 :P\nLunalii 7. heinäkuuta 2013 klo 9.06\nÄkkiä vaan hankkimaan :)\nNiniane 7. heinäkuuta 2013 klo 0.11\nOih, ihania lakkoja on! Mä niin tahdon näitä, mutta täytyy nyt jaksaa odottaa ainakin kuun loppuun, kun aiemmin ei ole Helsinkiin asiaa.\nLunalii 7. heinäkuuta 2013 klo 9.08\nHahaha, eikös nää lakat ole jo tarpeeksi asiaa Helsinkiin :P\nFani 7. heinäkuuta 2013 klo 9.58\nIhania, mä en oo vielä päässyt näihin käsiksi :D murr\nLunalii 7. heinäkuuta 2013 klo 10.03\nSun pitää tehdä joku pieni reissu Helsinkiin :)\nSasu 10. heinäkuuta 2013 klo 18.34\nEieiei, mä haluun 59 ja 58 ! :D\nLunalii 10. heinäkuuta 2013 klo 19.22\nKyllä kyllä kyllä! Sun pitää hankkia ne :D\nNäin muokkaan! -haaste\nMattaranskis ja Himotuslakka\nIltalehden kynsikilpailun finaali :)\nRehellisyydestä ja yhteistyöstä\nBatman ja verkkarit\nEroja on... Asiaa kuvaamisesta


Asiakaskato huolettaa MuurasMarketin kauppiaita - Kotiseudun Sanomat\nLähettäjä Juha Kivinen | touko 9, 2017 | Uutiset | 0 |\nMuurasjärven kyläkauppa MuurasMarketti täyttää kesällä viisi vuotta. Kauppiaat Marjo Orava ja Helena Kokkonen aikovat viettää myymälän synttäreitä jälleen valtakunnallisen kyläkauppapäivän yhteydessä. Suuri huoli on vain siitä, ettei syntymäpäivästä tulisi samalla kaupan hautajaiset.\n— Pitäisi saada asiakkaita käymään. Parhaimmillaan heitä käy toistasataa, mutta hiljaisemmillaan on ollut 60 asiakasta päivässä. Se olisi jo pelastus, jos sata asiakasta päivässä ostaisi noin 20 euron ostokset. Siihen ei paljon tarvittaisi, Marjo Orava tuumaa.\nViime viikolla MuurasMarketti joutui lopettamaan bensiinin myynnin, kun polttoainetta ei ollut enää varaa tilata. Muuten kaupan tukkulaskuja ei pystytä maksamaan. Myös diesel alkaa olla lopussa. Uusia polttoainetilauksia ei enää kaupalle tehdä.\n— Nythän meille tulee tukkukuorma enää kerran viikossa, kun alussa kuorma tuli kolmesti viikossa, Marjo Orava kertoo.\nVeto käy isoihin kauppoihin. Haapajärvelle avattiin äsken Tokmanni ja se on houkutellut muurasjärveläisiäkin.\n— Kyllä minä ymmärrän, että siellä kiinnostaa käydä. Kävin minäkin äitini kyydissä katsomassa. Käyn myös Haapajärvellä Halpa-Hallissa kenkä- ja vaateostoksilla, mutta voisihan ruokaa ja päivittäistavaroita ostaa omalta kylältä, Marjo Orava toivoo.\nIsojen kauppojen aukiolon vapautuminen oli pienille kaupoille huono uutinen.\n— Viime kesä meni ihan päin prinkkalaa. Lomalaisia ei ollut kovin paljon. Myynti oli 20 000 euroa vähemmän kuin edellisenä vuonna touko-kesäkuussa. Se oli aika kova isku näin pienelle kaupalle.\nEdellinen Pane lapsi asialle…\nSeuraava Palvelujaan monipuolistavat kirjastot uivat vastavirtaan


Esteettömyys koskee sinuakin | Teemu Hokkanen\nVaikka kulkisit omin jaloin ja aistisi ovat teräviä, esteettömyyden vaatimukset tulevat koskemaan sinuakin. Jos et vielä tiedä miten tai miksi, lue eteenpäin. En ole tässä asiassa paras asiantuntija, mutta ainakin mitä tulee liikkumisen esteellisyyteen, voin suositella Marko Hennon ja Mika Leväsen sivuja. Tuomas Tuure on myös kirjoittanut aiheesta varsin sattuvasti. Mutta ensin muutama kuukausi taaksepäin.\nMummoni on jo jonkun vuoden ollut huononemaan päin. Jalat kantavat huonosti ja pyörätuoli onkin nykyään pääasiallinen kulkuväline. Viime kesänä lähdimme äitini, siskoni ja mummoni kanssa päiväretkelle mummoani lähinnä olevissa keskuksiin, Turkuun ja Naantaliin. Mummon kodin luona pakkasimme hänet autoon ja viikkasimme pyörätuolin takakonttiin. Aluksi ohjelmassa oli leppoisaa käveleskelyä Turun torilla ja torikahvit, joista ainakin mummolla oli aikaa. Saimme auton yllättävän lähelle toria parkkiin ja auttelimme mummon tuoliinsa. Ja ei kun torille! Jossa on kivetty pohja. Onneksi ei sentään ns. perinteinen mukulakivi, sillä sellaisella torireissu olisi jäänyt tyystin tekemättä. Nyt ei saatu kuin tervejalkaisille vähän hikeä pintaan. Mutta pyörien edessä olevaa maastoa sai kyllä tarkkailla!\nTurun reissumme päättyi pieneen puotiin pistäytymiseen, jonka kynnyksen yli porukan vantterimpana mummoni tuoleineen avitin. Suuntasimme Naantaliin. Kun olimme pari kierrosta keskustan ympäri pyörineet löysimme viimein pysäköintipaikan ja suuntasimme Naantalin keskustan läpi kohti rannan ravintoloita aikomuksenamme syödä kunnolla. Matkalla kohti rantaa oli useita risteyksiä. Suurimmassa osassa niistä ei ollut luiskaa, eivätkä kaikkien reunukset muutenkaan olleet kovin matalia. Jos olet joskus nostellut lastenvaunuja kadun reunan yli, olet vähän jyvällä. Paitsi että nyt kyydissä oli aikuinen ihminen. Kävelytien reuna: painoa taakse, ettei keula tökkää. Kannattelua, ettei mennä ryminällä alas. Takaisin kävelytielle, nostetaan eturenkaat ilmaan, että päästään reunakiven yli ja nostetaan takarenkaat perässä. Paino taakse, kevennys, eturenkaiden ja taas takarenkaisen nosto. Paino taakse, kevennys, eturenkaisen ja taas takarenkaiden nosto…\nMelko pian oppi katsomaan onko jossakin muussa kuin lähimmässä kohtaa reunakiveystä joku matalampi kohta, josta edes takarenkaat suurempikokoisina menisivät sujuvasti yli. Pääsimme rantaan. Rannassa oli Naantalin vanhoja satamamakasiineja ja rakennuksia ravintoloiksi ja myymälöiksi muutettuna. Löysimme melko nopeasti ravintolan, jonka ruokalista oli mallillaan ja terassillekin pääsi pyörätuolilla varsin kohtuullisesti. Mummoni piti päästä käymään vessassa. Pöytämme oli vessaa lähinnä, mutta matka oli melkoinen. Nimittäin viisi askelmaa alas, joista kolme tavallista korkeampia.\nLopussa kaakelilattia, joka oli märkä. Tiedustelimme naisten vessan tilat ja huomasimme vessan riittävän isoksi. Lattiakaan ei ollut liukas. Otimme siskoni, sairaanhoitajan, kanssa mummoni kainaloista kiinni ja lähdimme taluttamaan. Kaksi ensimmäistä, matalampaa askelmaa, menivät hyvin. Sitten olimme jumissa. Mummoni näet piti rappusten kaiteesta kauhuissaan kiinni. Olihan hän aiemmin viikolla kaatunut jo kaksi kertaa sairaanhoitajan ja myöhemmin äitini otteen livetessä. Sain vakuutettua mummoni siitä, että minun ja siskoni otteesta hän ei lipeäsi, me vaikka kantaisimme hänet alas. Ote heltisi ja matka jatkui. Odottelin pöydässä ja kun aika koitti hoidimme siskoni kanssa mummomme portaikon yli, nyt ylös päin. Ei kuulemma ainakaan siihen vessaan enää sillä matkalla…\nSyötyämme jatkoimme matkaa ja kävimme muun muassa eräässä puodissa ja Naantalin vanhassa kirkossa. Puodissa oli ramppi ovelle, mutta ovella melkein kymmenen sentin kynnys. Sellainen kynnys, josta ei voi mennä pyörätuolilla etuperin. Muuten kyytiläinen olisi todennäköisesti nenällään. Tämän olin onneksi oppinut jo aiemmin. Naantalin kirkossa oli myös upea pitkä ramppi kirkon sisäänkäynnin jälkeen, jonka avulla pääsi pyörätuolillakin mukavasti tutustumaan alttarin ja saarnastuolin yksityiskohtiin. Mutta ovella oli kymmenen sentin kynnys ja raskaat ovet. Onneksi oli porukkaa mukana. Teräksinen ramppikin löytyi eteisestä paluumatkalla, mutta eihän sitä tullut mennessä huomattua. Sankarihaudatkin tarkastimme. Vaikka pyörätuolin työntäminen pehmeäksi haravoidun hiekan läpi työstä kävikin. Ja minä sentään edelleen olen ihan kohtuullisen hyvässä kunnossa!\nJos tekstistä ei käynyt jo ilmi, tämä kaikki tulee huomattavalla todennäköisyydellä koskemaan myös sinua. Kun saat lapsia, työntelet rattaita. Jos lapsia tulee kaksi kerralla tai lyhyen aikavälin sisään, alkavat nekin rattaat painamaan. Alkaa yllättäen kiinnostamaan, onko reitillä portaita tai korkeita kynnyksiä. Kun elät vanhaksi, jalka ei enää nouse kuten ennen. Ei ehkä ollenkaan. Ja rollaattorin pyörän edessä oleva reunakiveys voi olla ylitsepääsemätön este. Tai mitä jos ihan yksinkertaisesti joudut onnettomuuteen? Missä kaupoissa käyt sen jälkeen? Kenen luona kylässä?\nJa kun kerran vanhenemisesta jo puhuttiin, otetaanpa toinen usein vanhenemisen myötä mukaan tuleva ongelma käsittelyyn. Nimittäin erilaiset kuulovammat ja kuurous. Nämäkin voivat toki olla synnynnäisiä tai vammautumisen seurausta, mutta monelle huonokuuloisuus tulee eteen juuri vanhenemisen myötä. Aloitetaan huonokuuloisuudesta, joka on siis eri asia kuin kuurous. Huonokuuloiset pärjäävät usein kohtuullisen hyvin nykyaikaisten kuulolaitteiden kanssa. Mutta eivät aina. Kuulolaite nimittäin poimii huolellisesti myös äänilähteen ja kuulolaitteen välillä olevat häiriöäänetkin, eikä esimerkiksi esitystilaisuudessa kuulolaitteesta välttämättä ole apua ilman induktiosilmukkaa. Näitä induktiosilmukoita, jotka maksavat pienien tilojen parista satasesta isojen tilojen puolentoista tonnin vahvistimiin, ei vain ole niin monessa paikassa kuin pitäisi. Julkisten tilojen tai virastojen tiloissa ja kokonaisbudjetissa muutama satanen paremman kuuluvuuden aikaansaamiseksi myös huonokuuloisille ei pitäisi olla kynnyskysymys. Kysymys on oikeasti vain tahdosta.\nToinen mielenkiintoinen yksityiskohta, jota monesti ei tule ajatelleeksi on esimerkiksi YLE:n uutisten tekstitys. Huonokuuloinen seuraa mielellään tekstitystä, mutta se on usein kuulemma ala-arvoista. YLE on kommentoinut asiaa sanomalla, että onhan heillä viittomakieliset uutiset. Hyvä! Paitsi että huonokuuloiset eivät välttämättä osaa viittomakieltä, sillä se on kuurojen, ei huonokuuloisten, kieli. Olisiko se liikaa vaadittu, että jos tekstitys kerran tehdään, se tehtäisiin kunnolla? Ja vielä kuuroista: Tiesittekö, että viittomakieli on oma, luonnollinen kielensä, kuten esimerkiksi suomi tai ruotsi? Ja että Suomen viittomakieli on erilaista kuin vaikkapa Ruotsissa? Tämä tarkoittaa sitä, että kuuro voi osata erinomaisesti viittomakielen, mutta huonosti tai ei ollenkaan suomea. Suomi on viittomakielellä kommunikoimaan oppineelle kuurolle aidosti vieras kieli!\nNäkövammaisista en lähde tässä enempiä kirjoittamaan, kun en aiheesta paljoa tiedä. Sen verran kuitenkin tiedän, että esimerkiksi nettisivujen pitäisi tarjota riittävästi kontrastia ja käytetyn kirjasimen oltava selkeä, jotta sivustosta saa selvää. Tässä on kuulemma julkishallinnossakin vielä tehtävää.\n← Ajatuksia subjektiivisesta päivähoito-oikeudesta.\nOne Comment on “Esteettömyys koskee sinuakin”


Ranta-asunto Torreblancassa - Finnvilla\n2022, Lemmikkiystävälliset, Syksylle\nPaseo Marítimo 96 Fuengirola, Fuengirola, Paseo Maritimo\nVapaa alk. 1.10.21-30.6.22\nVuokrattavana lemmikkiystävällinen ranta-asunto Torreblancassa, Fuengirolassa. Parvekkeelta on sivunäkymät merelle. Asunnossa on mm. ilmalämpöpumppu, kuivausrumpu, sähköpatteri ja taloyhtiön piha-alueella on uima-allas auki ympäri vuoden. Lähellä ovat palvelut ja pysäkit. Vuokrahintaan sis. vesi- ja sähkökulut sekä loppusiivouskulut!\nolohuoneessa on mm. kaksi sohvaa (yksi vuodesohva), lipasto, tv, pieni pöytä, ruokailuyksikkö, ilmalämpöpumppu ja sähköpatteri.\nkeittiössä on pieni jääkaappi, sähköliesi ja mikroaaltouuni.\nmakuuhuoneessa on kaksi yhden hengen sänkyä, vaatekaappi ja pieni pöytä.\nkylpyhuoneessa on mm. kylpyamme ja pesukone.\nparvekkeella on pöytä ja tuolit.\nuima-allas nurmikollisella alueella.\nOsoite: Paseo Marítimo 96 Fuengirola\nAsunto nro: 10496\nAsunto Pacosissa Galiano Ramos\nCalle Las Viñas 33, Fuengirola, Los Pacos – Torreblanca, Fuengirola\nKaupunki, Kerrostaloasunnot in 2022, Heti vapaana, Pidempiaikaisesti 12kk, Syksylle\nKylpyhuoneita ID 28485\nKattohuoneisto Bolichesissa Tenerife\nCalle Tenerife 21 Fuengirola, Los Boliches, Fuengirola\nKattohuoneistot, Kerrostaloasunnot in 2022, Pidempiaikaisesti 12kk\nKylpyhuoneita ID 27926\nYksiö merenrannalla Paseo 108\nPaseo Maritimo 108 Fuengirola Málaga, Paseo Maritimo, Fuengirola\nKerrostaloasunnot, Yksiöt in 2022, Lemmikkiystävälliset, Syksylle\nKylpyhuoneita ID 27876 27.00 m2\n1.100 € / kk\nAsunto Fuengirolassa Miramar Sohail\nCalle Santa Amalia 26, Fuengirola, Málaga, Castillo Sohail, Miramar, Fuengirola\nKaupunki, Kerrostaloasunnot in 2022, Lemmikkiystävälliset, Syksylle\nKylpyhuoneita ID 27701\nRanta-asunto Fuengirolassa Buenavista\nParitalo Los Pacosissa Fuengirolassa


Yrjö Kivenoja – Wikipedia\nYrjö Efraim Kivenoja (25. toukokuuta 1880 Kuopio – 3. heinäkuuta 1948 Vehkalahti) oli suomalainen pappi, opettaja ja kokoomuksen ja IKL:n poliitikko. Hän oli kansanedustajana vuodet 1933–1936.\nKivenoja oli presidentin valitsijamies vaalissa 1931 (Svinhufvudin). Hän oli Kokoomuksen Haminan piirin puheenjohtaja. Hänet valittiin eduskuntaan Viipurin läänin läntisestä vaalipiiristä vuoden 1933 vaaleissa Kokoomuksen listoilta. Vaalien jälkeen Kivenoja kuitenkin liittyi IKL:n eduskuntaryhmään. Hän toimi eduskunnassa työväenasiainvaliokunnassa. Kunnallispolitiikassa hän oli Vehkalahden kunnanvaltuuston jäsenenä vuosina 1931–1936 (1931–1932 kokoomuksen ja sen jälkeen IKL:n valtuutettu).\nVuoden 1936 vaaleissa Kivenojaa ei enää valittu eduskuntaan ja äänimäärä 673 oli enää alle kolmanneksen kokoomuksen listoilla saadusta. Seuraavien vaalien 715 ääntä eivät nekään riittäneet paikkaan.\nKivenoja kouluttautui ylioppilaaksi 1898, sai teologian erotutkinnon 1910 ja suoritti pastoraalitutkinnon 1917. Kivenoja oli vuonna 1905 Pohjois-Karjalan kansanopiston uskonnon ja historian opettajana. Vuosina 1906–1907 hän oli Kotimaa-lehden taloudenhoitajana, alkuun apulaisena. Hänet valittiin lehden perustamisen yhteydessä 1905 sen väliaikaiseen toimikuntaan ja Kustannusyhtiö Kotimaan perustavassa kokouksessa yhtiön johtokuntaan.\nKivenoja oli Jaakkimalla ylimääräisenä pappina 1910–1913, jonka jälkeen toimi Varkauden tehtaan saarnaajana ja kansakoulun johtajana vuoteen 1918. Vuosina 1918–1921 hän oli Iisalmella, Sonkajärvellä ja Vieremällä kunnes siirtyi Vehkalahden kappalaiseksi. Tässä työssä hän oli kuolemaansa asti vuoteen 1948. Lisäksi hän oli Haminan suomalaisen yhteiskoulussa vuosina 1923–1929 ja Haminan yhteislyseossa latinan kielen tuntiopettajana.\nKivenoja oli Vehkalahdella paikallisen lestadiolaisen uudenheräyksen johtohenkilöitä ja saarnaaja. Hän lestadiolaistui Jaakkimassa ollessaan.\nKivenoja oli naimisissa Ester Noposen kanssa. Heidän poikansa, ylioppilas ja reservin vänrikki Kaarlo Yrjö Kalervo Kivenoja (s. 1917), kaatui talvisodassa Säiniöllä tykistökeskityksessä 25. helmikuuta 1940.\nYrjö Kivenoja. Suomen kansanedustajat. Eduskunta.\nMauri Kinnunen, Herätysliike kahden kulttuurin rajalla. Lestadiolaisuus Karjalassa 1870 – 1939, 2004, ISBN 951-39-1835-1\n↑ a b c d Suomen kansanedustajat\n↑ Kinnunen, s. 373.\n↑ a b c Kinnunen, s. 433.\n↑ Kinnunen, s. 374.\n↑ Kinnunen s. 262.\n↑ Isänmaan puolesta. Talvisodassa 1939-1940 kaatuneiden upseereiden elämäkerrasto, s. 209-2010. WSOY, 1949.\nNoudettu kohteesta ”https://fi.wikipedia.org/w/index.php?title=Yrjö_Kivenoja&oldid=20160409”\nViimeksi muokattu 10. joulukuuta 2021 kello 16.14\nSivua on viimeksi muutettu 10. joulukuuta 2021 kello 16.14.


Poika tunkeutui naapurin autotalliin – sitten aikuiset kuulivat hellyttävän syyn – Stara\nPoika tunkeutui naapurin autotalliin – sitten aikuiset kuulivat hellyttävän syyn\nViihdeuutiset 9.6.2016, 11:00 · Tim Isokivi\nFacebook-käyttäjä Hollie Breaux Mallet jakoi sosiaalisessa mediassa kotinsa turvakameran videon, jossa naapurissa asuva lapsi vierailee hänen autotallissaan salaa. Luvattomalla vierailulla on kuitenkin hyvä ja erittän hellyttävä syy.\nHollie kertoi pienen pojan ilmaantuvan toisinaan hänen kotinsa autotalliin leikkiäkseen naisen Duchess-koiran kanssa. Hollie halusi tietää kuka lapsi on, mutta hänen tarkoituksenaan ei ollut suinkaan kieltää lasta leikkimästä koiransa kanssa.\n– Poika lähtee aina nopeasti menemään, ikään kuin hän ei tietäisi saisiko olla täällä. Haluaisin kertoa lapselle, että hän saa tulla koska tahansa leikkimään huomiota rakastavan koirani kanssa!, Holly kertoo Facebookissa.\nPojan äiti vastasi pian viestiin, ja kertoi lapsen nimen olevan Josh. Josh rakastaa koiraa, mutta poika on samalla harmissaan. Hän nimittäin tietää tekevänsä väärin vieraillessaan jonkun kotona luvatta.\nJoshin äiti kertoo The Telegraph -lehden mukaan, että heidän perheensä oma Bella-koira kuoli jonkin aikaa sitten. Tarinalla on kuitenkin onnellinen loppu, sillä nykyään Josh ja Duchess voivat leikkiä yhdessä sekä koiran omistajan että pojan äidin luvalla.


Kattoristikko hinta – Portaiden teko rinteeseen\nKattoristikot aina edullisesti ja yli 10muuta tuotetta rakentamiseen, sisustukseen ja pihalle. Mitoiltaan yleisimmin käytetyt ristikkot voit tilata vaivattomasti suoraan verkkokaupastamme. Verkkokaupan ristikot toimitetaan koko Suomeen.\nKattoristikon hinta – Pyydä tarjouksemme! Lähettekää meille kattoristikkokaavionne, niin laskemme Teille kilpailukykyisen tarjouksen. SEPA -kattotuolit valmistetaan aina kohteen rakennesuunnittelijan piirtämän ristikkokaavion tai asiakkaan mittatietojen perusteella.\nOsaako joku kertoa minkä hintaisi kattotuolit ovat?\nJa minkälaisiin runkosyyvyyksiin päästään järkevillä kustannuksilla tavallisessa . Kattoristikot suunnitellaan päistäkantaviksi, eivätkä ne vaadi lisätukia. Suunnittelijamme määrittävät lumikuormakartaston avulla toimitusosoitteesi lumikuorman. Vakiomittainen perusristikko: – alapaarteen pituus 90mm – tukikorkeus 4mm – eri kaltevuusvaihtoehtoa. K900-jako – pelti-tai huopakatteelle . Olemme NR-kattoristikoita valmistava keskisuuri ristikkotehdas. Ristikon alapaarteen pituus: 7-11 . Kattoristikot aina ajallaan, kaikki puutavara rakennukselle, puupakkaukset,.\nHarvalato 0m x 0m 9€ Kampanja hintaan ristikkokaupan tehneelle!


EUR-Lex - 52007DC0541 - FI\nKOM(2007) 541 lopullinen\nKohti turvallisempaa, puhtaampaa ja älykkäämpää Euroopan laajuista liikkuvuutta:Ensimmäinen raportti älyautoaloitteesta\nTehokkaat kuljetuspalvelut ovat Euroopan teollisuuden kilpailukyvyn elinehto. Liikenne tuo huomattavan panoksensa taloudelliseen kasvuun, mutta se aiheuttaa samalla ympäristöön liittyviä, taloudellisia ja yhteiskunnallisia kustannuksia. Esimerkiksi liikenteen ympäristökustannuksiksi on arvioitu 1,1 prosenttia Euroopan BKT:sta. Tieliikenteen ruuhkat pahenevat koko ajan, mikä vie edelleen 1 prosentin BKT:sta. Tieliikenneturvallisuuden osalta Euroopan kunnianhimoisena tavoitteena on puolittaa kuolonuhrien määrä vuoden 2001 tasosta vuoteen 2010 mennessä. Tavoite esitettiin liikennepolitiikkaa koskevassa valkoisessa kirjassa. Turvallisuus on sittemmin parantunut huomattavasti; silti on edelleen mahdotonta hyväksyä tilannetta, jossa liikenteessä kuolee vuodessa 41 600 ja loukkaantuu 1,7 miljoonaa ihmistä (2005). Valkoisen kirjan tavoite oli yli 4 000 kuolonuhria vähemmän.\nKomissio ehdotti tammikuussa 2007 kokonaisvaltaista energia- ja ilmastopakettia, jossa asetettiin kasvihuonekaasupäästöjä ja uusiutuvia energialähteitä koskevia tavoitteita päästöjen vähentämiseksi. Tältä pohjalta EU:n valtion- ja hallitusten päämiehet vahvistivat kevään 2007 Eurooppa-neuvostossa vakaan tavoitteen vähentää EU:n kasvihuonekaasupäästöjä 20 prosenttia vuoteen 2020 mennessä. Saksan isännöimä G8-huippukokous asettui tukemaan tavoitetta kesäkuussa 2007 ja korosti ilmastonmuutoksen torjumisen kiireellisyyttä. Tieliikenteen osalta komission tavoitteena on ollut yltää keskimäärin 120 g/km hiilidioksidipäästöihin uusissa henkilöautoissa ja kevyissä hyötyajoneuvoissa vuoteen 2012 mennessä. Tässä sovelletaan yhdistettyä toimintamallia, jossa 130 g/km hiilidioksidipäästöt saavutetaan moottoriteknologian keinoin ja loput 10 g muilla teknologisilla keinoilla ja biopolttoaineiden käyttöä lisäämällä.\nÄlykkäät liikennejärjestelmät (ITS) tuovat tieto- ja viestintäteknologian liikenteen infrastruktuureihin ja ajoneuvoihin. Niillä pyritään hallitsemaan tekijöitä, jotka ovat tyypillisesti ristiriidassa keskenään, kuten ajoneuvoja, kuormia ja reittejä, ja sitä kautta parantamaan turvallisuutta ja vähentämään ruuhkautumista, kuljetusaikoja ja polttoaineen kulutusta. Tieto- ja viestintäteknologioiden ja älykkäiden liikennejärjestelmien tarjoamia mahdollisuuksia korostetaan liikennepolitiikkaa koskevan valkoisen kirjan väliarvioinnissa ja energiapolitiikkaa koskevassa komission tiedonannossa. Tieto- ja viestintäteknologiat ovat osa kokonaisvaltaista lähestymistapaa, jota sovelletaan sekä tieliikenneturvallisuuteen että puhtaampaan liikkuvuuteen. Lähestymistavan tarkoituksena on päästä tavoitteisiin sellaisilla toimenpiteillä, jotka täydentävät olemassa olevia toimenpiteitä ja integroituvat niihin. Liikennepolitiikkaa koskevan valkoisen kirjan väliarvioinnissa vuodelta 2006 (”Kestävää liikkuvuutta Eurooppaan”) annetaan seuraava vuotta 2008 koskeva sitoumus:\n”Merkittävän ohjelman käynnistäminen älykkäiden tieliikennejärjestelmien tuomiseksi markkinoille ja infrastruktuurin valmistelemiseksi yhteistoiminnallisia järjestelmiä varten”.\nKoska aikaisemmat yritykset älykkäiden liikennejärjestelmien käyttöönoton vauhdittamiseksi eivät olleet tarpeeksi laajamittaisia eivätkä johtaneet odotettuihin tuloksiin, on käynnistetty uusi ja mittava Euroopan komission vetämä aloite, joka perustuu kokonaisvaltaiseen lähestymistapaan. Aloitteen tavoitteena on julkaista kesällä 2008 etenemissuunnitelma kohti älykkään ajoneuvon ja älykkään infrastruktuurin integroivien älykkäiden liikennejärjestelmien laajamittaista käyttöönottoa. Sidosryhmiä on tarkoitus kuulla asiasta tämän vuoden syksyllä. Etenemissuunnitelma perustuu työhön, jota on tehty i2010-aloitteeseen kuuluvassa ns. älyautoaloitteessa.\nÄlyautoaloite luotiin vuonna 2006 poliittiseksi kehykseksi komission ja muiden sidosryhmien toiminnalle tällä alalla, ja siinä käsitellään monia älykkäisiin ajoneuvoihin liittyviä näkökohtia. Aloite perustuu kehittyneisiin tieto- ja viestintäteknologioihin tieliikenteen turvallisuuden, puhtauden ja älykkyyden parantamiseksi. Älyautoaloite on yksi i2010-aloitteen lippulaivahankkeista. i2010 on Euroopan komission strateginen poliittinen kehys tietoyhteiskuntaa ja viestimiä varten vuoteen 2010 asti.\nÄlyautoja koskevassa komission tiedonannossa ehdotettiin kahtatoista erityistoimenpidettä kolmessa eri osiossa, jotka ovat: sidosryhmien toiminnan koordinointi ja tuki eSafety-foorumin kautta; tutkimus ja teknologian kehittäminen; tiedottaminen. Näillä toimilla pyritään vauhdittamaan tieto- ja viestintäteknologioihin perustuvien älykkäiden ajoneuvojärjestelmien kehittämistä ja käyttöönottoa Euroopassa.\nKaikilla kolmella toimialueella on saavutettu huomattavaa edistymistä, ja älyautoaloite on jo referenssialoitteen asemassa Euroopassa ja se on tunnustettu kansainvälisestikin. Tässä tiedonannossa raportoidaan näiden toimien edistymisestä, ehdotetaan uusia toimia ja haetaan jäsenvaltioiden ja teollisuuden tuen jatkumista niiden pikaiseksi toteuttamiseksi. Toimilla pyritään täydentämään muita näkökulmia turvallisuus- ja ympäristötavoitteiden saavuttamista koskevaan kokonaisvaltaiseen lähestymistapaan. Ennen muuta käsitellään infrastruktuuriin ja kuljettajien käyttäytymiseen liittyviä toimia.\n2. Turvallisempia, puhtaampia ja älykkäämpiä ajoneuvoja Eurooppaan\nJo nykyisin saatavilla olevilla älykkäillä ajoneuvojärjestelmillä voidaan vähentää kuolonuhrien määrää, helpottaa ruuhkia kaupungeissa ja niitä yhdistävillä väylillä sekä vähentää merkittävästi saastumista ja kasvihuonekaasupäästöjä. Älyautoaloitteen kolmessa osiossa jatketaan älykkään liikkuvuuden toteuttamista tukevia toimia Euroopassa.\n2.1. Turvallisempia ajoneuvoja\n2.1.1 Yleiseurooppalaisen eCall-järjestelmän käyttöönotto täydessä laajuudessa vuoteen 2010 mennessä\nYksi eSafety-foorumin päätavoitteista on eCallin eli yleiseurooppalaisen ajoneuvojen hätäviestijärjestelmän käyttöönotto täydessä laajuudessa vuoteen 2010 mennessä. Onnettomuuden sattuessa eCall-järjestelmä ottaa automaattisesti yhteyden pelastuspalveluihin ja ilmoittaa ajoneuvon tarkan sijainnin sekä muuta tietoa onnettomuudesta ja ajoneuvon matkustajista. Täydessä käyttölaajuudessa eCall voi pelastaa jopa 2 500 henkeä Euroopassa joka vuosi.\nEuroopan parlamentti on antanut eCallille täyden tukensa ja pyytänyt kaikkia sidosryhmiä ryhtymään viipymättä toimiin järjestelmän toteuttamiseksi. Yksi näistä toimista on eCall-yhteistoimintamuistion allekirjoittaminen. Yhteistoimintamuistion allekirjoittaminen on vapaaehtoista ja se antaa selkeän sitoumuksen ja tuen eCallin pikaiselle toteuttamiselle. Yhteistoimintamuistion on allekirjoittanut yhdeksän jäsenvaltiota ja kolme assosioitunutta valtiota, ja useat muut maat ovat valmistelemassa allekirjoittamista. Ottaen huomioon jäsenvaltioiden sitoutumisen eCall-järjestelmään komissio aikoo aloittaa vuoden 2007 jälkipuoliskolla neuvottelut vapaaehtoisesta sopimuksesta asentaa eCall vakiovarusteeksi kaikkiin uusiin ajoneuvoihin vuodesta 2010 alkaen. Niiden jäsenvaltioiden, jotka eivät ole vielä allekirjoittaneet yhteistoimintamuistiota, tulisi kiirehtiä asian hoitamista. Prosessin edistymisestä riippuen eCallin toteuttamisen edellyttämiä sääntelytoimia voitaisiin kaavailla vuodelle 2008.\neCall-ohjausryhmä (Driving Group) on antanut lopulliset suosituksensa, jotka eSafety-foorumi vahvisti toukokuussa 2006. Suosituksiin sisältyy vaatimuksia eCallin standardoinnista. Asia on kuitenkin edistynyt ETSIssä erittäin hitaasti, koska avoimen eurooppalaisen standardin vaihtoehdoksi on ehdotettu valmistajakohtaista ratkaisua.\nSijaintitiedoilta vaadittava tarkkuus ja kattamisalueen laajuus edellyttävät GNSS-satelliittinavigointijärjestelmän käyttöä, jossa sovelletaan GPS-paikannusta ja lähitulevaisuudessa eurooppalaista Galileo-satelliittinavigointijärjestelmää, joka on vieläkin tarkempi ja kattavampi kuin GPS.\n2.1.2. ESC-järjestelmä yleisesti saataville uusiin autoihin\nAjonvakautusjärjestelmä (ESC) on ajoneuvojen turvallisuusteknologia, joka vähentää ajoneuvon ajautumista luisuun, mikä on ensisijainen syy vähintään 40 prosentissa kuolonuhreja vaativista onnettomuuksista. EuroNCAP:n mukaan Euroopan teillä säästyisi vuosittain 4 000 henkeä ja vältettäisiin 100 000 vakavaa onnettomuutta, jos kaikissa autoissa olisi ajonvakautusjärjestelmä. Euroopan haasteena tällä hetkellä on, että järjestelmän saatavuus uusissa autoissa on edelleen alhainen eli 40 prosenttia EU-25-maissa vuonna 2005. Lisäksi saatavuus vaihtelee huomattavasti markkinakohtaisesti (85 prosenttia Ruotsissa, 31 prosenttia Italiassa), mikä johtuu valmistajien erilaisista kaupallisista strategioista ja vaihtelevasta viranomaistuesta. Silloin kun ajonvakautusjärjestelmää tarjotaan uuden auton lisävarusteena, se on usein osa laajempaa ja kalliimpaa lisävarustepakettia. Tällä useiden autonvalmistajien harjoittamalla kaupallisella käytännöllä on taipumus rajoittaa ajonvakautusjärjestelmän yleistymistä pienemmissä autoissa.\nYhdysvaltain liikenneturvallisuusvirasto (National Highway Traffic Safety Administration) ehdotti syyskuussa 2006 määräystä, jolla kaikki valmistajat velvoitettaisiin varustamaan henkilöajoneuvot ESC-järjestelmällä alkaen vuosimallista 2009. Vuosimallista 2012 lähtien järjestelmä tulee pakolliseksi kaikissa uusissa autoissa Yhdysvaltain markkinoilla.\nMyös Euroopan tavoitteena on saavuttaa ajonvakautusjärjestelmän 100-prosenttinen saatavuus alkaen vuosimallista 2012. Euroopassa on tähän asti ajettu vapaaehtoisuuteen perustuvaa lähestymistapaa, jossa erityisesti käyttäjäkysyntää pidetään nopeampana tienä markkinoille. Yhdysvallat osallistuu neuvotteluihin maailmanlaajuista teknistä sääntöä koskevasta kansainvälisestä sopimuksesta, joka kattaa ESC-järjestelmän tekniset vaatimukset. Tämä on osa valmisteluvaihetta järjestelmän asentamiseksi uusiin henkilöautoihin. Raskaiden ajoneuvojen osalta on ehdotettu, että ajonvakautusjärjestelmää koskevat määräykset toteutetaan UNECE:n säännössä nro 13, joka mitä todennäköisimmin tulee voimaan syksyllä 2008. eSafetyAware! on tiedotuselin, joka pyrkii edistämään älyautoteknologioiden tuomista markkinoille järjestämällä tiedotuskampanjoita ja loppukäyttäjätapahtumia. Se on riippumattomien jäsenten muodostama foorumi, jonka puheenjohtajana toimii FIA-säätiö ja jonka rahoitukseen Euroopan komissio osallistuu. eSafetyAware!:n ensimmäinen hanke on parhaillaan meneillään ja sen aiheena on ESC. Kampanja avattiin virallisesti Roomassa toukokuussa 2007.\nKomissio järjestää vuoden 2007 kuluessa internet-kuulemisen siitä, kuinka ESC-järjestelmän saatavuutta voitaisiin nopeuttaa muissakin ajoneuvotyypeissä. Se haluaa kuulla sidosryhmien mielipiteitä muun muassa siitä, pitäisikö järjestelmän olla pakollinen.\n2.1.3 Onnettomuuksien ehkäisemisjärjestelmien (ADAS) käyttöönoton nopeuttaminen\nTieto- ja viestintäteknologiat ovat ennalta ehkäisevien ja aktiivisten turvallisuusjärjestelmien keskeisiä komponentteja. Tällaiset järjestelmät antavat kuljettajalle tosiaikaista tukea, jonka avulla voidaan välttää onnettomuuksia ja vähentää niiden seurauksia.\nEsimerkiksi eräässä äskettäisessä tutkimuksessa todettiin, että jos henkilöautojen kuljettajilla olisi 0,5 sekuntia lisää varoitusaikaa, noin 60 prosenttia peräänajoista voitaisiin välttää. Yksi sekunti lisää varoitusaikaa voisi estää noin 90 prosenttia peräänajoista. Saman valmistajan simulaattoripohjaisessa tutkimuksessa todettiin, että 80 km/h nopeudella tapahtuvia peräänajoja voitaisiin vähentää 75 prosenttia käyttämällä hätäjarrutustehostinta ja onnettomuuksien ehkäisemisteknologiaa. Komissio aikoo järjestää vuonna 2007 kuulemisen ehdotuksista tehdä hätäjarrutustehostimen ja onnettomuuksien ehkäisemisteknologian yhdistelmästä pakollinen varuste autoihin. Ruotsissa julkaistun tutkimuksen mukaan mukautuvilla ajovaloilla varustetuilla näkyvyyden parantamisjärjestelmillä voitaisiin vähentää jalankulkijoiden kuolleisuutta 30 prosenttia ja pyöräilijöiden kuolleisuutta 15 prosenttia.\nTästä suuresta potentiaalista huolimatta eSafety-foorumin etenemissuunnitelmaa käsittelevän työryhmän ( Implementation Road Map Working Group)  tulokset ja eIMPACT-hankkeen alustavat tulokset osoittavat, että mikäli mitään ei tehdä, älyautojärjestelmien ja -sovellusten yleistyminen jää vaatimattomaksi niiden henkiä pelastavaan potentiaaliin nähden. eSafety-foorumi on vahvistanut kaikille sidosryhmille suunnatut suositukset onnettomuuksien ehkäisemisteknologioiden käyttöönoton vauhdittamiseksi. Sen tulisi aktiivisesti edistää näiden suositusten kehittämistä realistiseksi käyttöönottosuunnitelmaksi vuoden 2008 loppuun mennessä.\n2.1.4 Markkinoille tuomisen pullonkaulojen poistaminen\nYksi älyautoaloitteen ensimmäisen toimintaosion keskeisistä tapahtumista vuonna 2007 oli Saksan isännöimä eSafety Workshop Berliinissä 5–6. kesäkuuta 2007. Tämän workshopin päätelmät antavat arvokasta osviittaa tosiaikaisten liikenne- ja matkatietopalvelujen (RTTI) sekä eCall-palvelujen Euroopan tason toteuttamiselle ja ihmisen ja koneen vuorovaikutukseen (HMI) liittyvien ja oikeudellisten kysymysten ratkaisemiselle.\neSafety-foorumi vahvisti RESPONSEn laatimat eurooppalaiset käytännesäännöt kehittyneiden kuljettajan apujärjestelmien (ADAS) kehittämistä ja testausta varten. ADAS-järjestelmät tukevat kuljettajia ja auttavat heitä välttämään onnettomuuksia tai vähentämään niiden seurauksia. Valitettavasti monet oikeudelliset esteet, kuten vastuukysymykset, hidastavat niiden yleistymistä. RESPONSE-hankkeessa laadittiin käytännesäännöt ADAS-järjestelmien markkinoille saattamisen nopeuttamista varten. Ne auttavat valmistajia tuottamaan uusia turvallisuussovelluksia, joissa inhimilliset, järjestelmään liittyvät ja oikeudelliset näkökohdat on otettu kokonaisvaltaisesti huomioon. Nämä käytännesäännöt ovat parhaillaan autoteollisuuden hyväksyttävänä.\nTietosuojamääräysten asianmukainen noudattaminen on varmistettava, jotta käyttäjät voivat luottaa ajoneuvoihin asennettaviin telemaattisiin järjestelmiin. Komissio järjesti helmikuussa 2007 eurooppalaisten tietosuojaviranomaisten kanssa workshopin. eSafety-foorumi aikoo laatia workshopin pohjalta käytännesäännöt vuonna 2007.\neSafety-foorumi perusti tammikuussa 2007 uuden eSecurity -työryhmän selvittääkseen ajoneuvoihin asennettavien valvonta- ja viestintäjärjestelmien turvallisuustarpeita. Sen tavoitteena on antaa suosituksia verkkoja, arkkitehtuuria, järjestelmiä, komponentteja sekä niiden vuorovaikutusta koskevista tutkimustarpeista sekä tarkastella oikeudellisten määräysten ja standardoinnin tarvetta.\nÄlyautotiedonannossa viitattiin kannustimiin mahdollisena keinona nopeuttaa älykkäiden ajoneuvojärjestelmien käyttöönottoa. Tieliikenneturvallisuuden eurooppalaisen toimintaohjelman väliarvioinnista antamassaan mietinnössä Euroopan parlamentti kehottaa jäsenvaltioita varmistamaan, että kannustimet eivät rajoitu pelkästään päästöjen vähentämiseen vaan ne ulotetaan myös ajoneuvojen turvallisuusominaisuuksiin. eSafety-foorumi on tutkinut, voitaisiinko kansallisella tasolla perustaa kannustinjärjestelmiä kehittyneillä turvallisuusominaisuuksilla varustettujen ajoneuvojen ostamisen tukemiseksi. Selvityksissä on käynyt ilmi, että kansallisella tasolla voidaan ottaa käyttöön verokannustimia yhteisön valtiontukilainsäädäntöä rikkomatta, ja tällä voitaisiin nopeuttaa ihmishenkiä pelastavan teknologian tuomista markkinoille. Koska tällaisilla järjestelyillä on huomattavaa potentiaalia, komissio tarkastelee konkreettisia ehdotuksia niiden toteuttamiseksi älykkäiden liikennejärjestelmien käyttöönoton etenemissuunnitelman puitteissa.\nTähän mennessä tieto- ja viestintäteknologiapohjaisten järjestelmien teknisiä ja toiminnallisia ominaisuuksia on testattu demonstraatioiden avulla, mutta näiden laajuus on usein ollut rajallinen. Tarvittaisiin analysointeja ja arviointeja todellisessa ympäristössä tavallisten kuljettajien kanssa riittävän pitkältä aikajaksolta, jotta tietoja voitaisiin kerätä ja käsitellä tilastollisesti luotettavalla tavalla. Tämä on toiminnallisten kenttäkokeiden idea. Seitsemännessä puiteohjelmassa on jo julkaistu ensimmäinen ehdotuspyyntö toiminnallisten kenttäkokeiden lisäämiseksi, ja muita ehdotuspyyntöjä on luvassa.\nYhtenä pääsyynä älykkäiden ajoneuvojärjestelmien hitaalle yleistymiselle on pidetty kuluttajakysynnän puutetta. Siksi komissio aikoo tehostaa älyautoaloitteen tiedotusosiota tekemällä yhteistyötä eSafetyAware!:n kanssa uusien kampanjoiden parissa, perustamalla aiheelle omistetun verkkosivuston ja edistämällä kohdennettujen dokumenttien ja muiden tiedotustoimien tuottamista seitsemännen puiteohjelman soveltuvien tukimekanismien avulla.\nAJONEUVOJEN TURVALLISUUTTA PARANTAVIA TOIMIA\n1. Niiden jäsenvaltioiden, jotka eivät ole vielä allekirjoittaneet eCall-yhteistoimintamuistiota, pitäisi saattaa allekirjoitusprosessi loppuun vuoden 2007 loppuun mennessä.\n2. Jäsenvaltioiden pitäisi järjestää eCallin pilottitestejä vuosina 2007–2008 ja varustaa pelastuspalvelujensa infrastruktuurit eCall-valmiudella vuoteen 2010 mennessä.\n3. Eurooppalaisten standardointijärjestöjen (ETSI ja CEN) pitäisi saada yleiseurooppalaisen eCall-järjestelmän käyttöönoton edellyttämä standardointityö valmiiksi vuoden 2008 puoliväliin mennessä. Jäsenvaltioiden pitäisi toimia yhdessä teollisuuden kanssa näiden standardien toteuttamiseksi tässä määräajassa.\n4. Euroopan komissio aloittaa suunnitellusti neuvottelut ACEAn, JAMAn ja KAMAn kanssa eCall-laitteen vapaaehtoisesta asentamisesta vakiovarusteeksi kaikkiin uusiin ajoneuvoihin vuodesta 2010 alkaen; se raportoi neuvottelujen tuloksista vuoden 2008 puoliväliin mennessä.\n5. Edellä mainittujen toimien edistymisestä riippuen eCallin toteuttamisen edellyttämiä uusia sääntelytoimia voitaisiin kaavailla vuodelle 2008.\n6. Komissio järjestää vuoden 2007 kuluessa kuulemisen siitä, kuinka ESC-järjestelmän saatavuutta voitaisiin nopeuttaa eri ajoneuvotyypeissä. Se haluaa kuulla sidosryhmien mielipiteitä muun muassa siitä, pitäisikö järjestelmän olla pakollinen.\n7. Komissio vahvistaa – osana älykkäiden liikennejärjestelmien käyttöönoton etenemissuunnitelmaa – vuoden 2008 puoliväliin mennessä älykkäiden ajoneuvojärjestelmien kannustimia koskevat suuntaviivat, joissa selvitetään jäsenvaltioiden mahdollisuuksia ottaa käyttöön verotusjärjestelyjä ja esitetään suunnitelma kannustinjärjestelmien toteuttamiselle verotusta ja valtiontukea koskevan yhteisön lainsäädännön mukaisesti.\n8. Komissio käynnistää seitsemännessä puiteohjelmassa toiminnallisia kenttäkokeita vuoden 2008 puoliväliin mennessä. Komissio varmistaa, että toiminnallisten kenttäkokeiden suunnitteluun, toteuttamiseen ja arviointiin sovelletaan Euroopassa yhtenäistä lähestymistapaa ja että toimintaa koordinoidaan jäsenvaltioiden kanssa.\n9. Komissio valmistelee eSafetyAware!:n kanssa uusia kampanjoita ChooseESC!-kampanjan jälkeen, perustaa älyautoaiheisen verkkosivuston ja edistää älykkäitä ajoneuvojärjestelmiä koskevien kohdennettujen dokumenttien tuottamista.\n2.2. Puhtaampia ajoneuvoja\n2.2.1 Tieto- ja viestintäteknologioiden roolin arviointi suhteessa yhteisön ilmastonmuutostavoitteisiin\nLisääntyvä liikkuvuus on haaste EU:n ympäristöpolitiikoille.\nMerkittävää edistystä on kuitenkin saavutettu. Esimerkiksi tieliikenteen haitalliset päästöt ovat vähentyneet huomattavasti viime vuosina. Auton käyttö on kuitenkin edelleen merkittävä kasvihuonekaasupäästöjen lähde, joka muodostaa noin 12 prosenttia EU:n kaikista hiilidioksidipäästöistä. Energian kulutuksen osalta liikenne muodostaa 30 prosenttia energian kokonaiskulutuksesta ja 71 prosenttia kaikesta öljyn kulutuksesta EU:ssa, mistä tieliikenteen osuus on 60 prosenttia.\nKomissio vahvisti helmikuussa 2007 tarkistetun strategian saavuttaakseen EU:n pitkäaikaisen tavoitteen 120 g CO2/km kokonaisvaltaisen lähestymistavan kautta. Ehdotetussa sääntelykehyksessä keskitytään hiilidioksidipäästöjen pakollisiin vähennyksiin, jotta voidaan saavuttaa uuden autokannan keskimääräisiä hiilidioksidipäästöjä koskeva tavoite 130 g/km ajoneuvojen moottoritekniikkaan tehtävien parannusten avulla sekä lisätavoite 10 g/km (tai vastaava mikäli se on teknisesti tarpeen) muiden teknisten parannusten (alhaisen vierintävastuksen renkaat ja rengaspaineiden seuranta, ilmastointi, vaihteen vaihdon ilmaisimet, kevyet hyötyajoneuvot) ja biopolttoaineiden käytön lisäämisen avulla.\nAjoneuvojen parannuksiin tähtäävän EU-strategian lisäksi älyautoaloitteessa pyritään eSafety-foorumin kautta parantamaan energiatehokkuutta ja vähentämään päästöjä uusin tavoin. Tässä lähestymistavassa otetaan ajoneuvon lisäksi huomioon koko tieliikennejärjestelmä. Vuonna 2006 eSafety-foorumiin perustettiin uusi työryhmä, joka käsittelee puhdasta ja tehokasta liikkumista tukevia tieto- ja viestintäteknologioita ( Working Group on ICT for Clean and Efficient Mobility) . Sen keskeisenä tavoitteena on auttaa komissiota tämän laatiessa metodologiaa, jonka avulla voidaan kvantifioida tieto- ja viestintäteknologian vaikutuksia tieliikenteen hiilidioksidipäästöjen vähentämiseen. Tämän jälkeen voitaisiin tarpeen mukaan arvioida tieto- ja viestintäteknologioiden ja älyautojen roolia suhteessa yhteisön ilmastonmuutostavoitteisiin.\n2.2.2 Suunnitelmat tehokkaimpia puhtaisiin ajoneuvoihin liittyviä teknologioita varten\nUseissa tutkimushankkeissa on jo osoitettu, että tieto- ja viestintäteknologiapohjaisilla järjestelmillä voidaan huomattavasti parantaa liikkuvuuden puhtautta ja tehokkuutta, ja niistä voi tulla lisäkeino hiilidioksidipäästöjen vähentämiseen EU:ssa. Esimerkiksi ACC-järjestelmä (Adaptive Cruise Control, mukautuva vakionopeussäädin) vähentää polttoaineen kokonaiskulutusta 3 prosenttia. Eräässä toisessa tutkimuksessa todettiin, että polttoaineen kulutus aleni 8,5 prosenttia ja epäpuhtauspäästöt 8–18 prosenttia jo kun 10 prosenttia ajoneuvoista oli varustettu ACC-järjestelmällä, ilman että liikenteen sujuvuus olisi häiriintynyt. Uudenaikaisilla kaupunkien liikenteenohjausjärjestelmillä voidaan vähentää viivästymisiä jopa 30 prosenttia ja lisätä ajoneuvojen keskinopeutta jopa 13 prosenttia. Tällainen tehokkaampi liikenteenhallinta vähentää polttoaineen kulutusta ja päästöjä.\nKun tieto- ja viestintäteknologian vaikutuksia hiilidioksidipäästöihin mittaava metodologia on kehitetty, Euroopan komissio kehittää – sidosryhmiä kuullen – tehokkaimpia tieto- ja viestintäteknologioita koskevan täytäntöönpanosuunnitelman, joka koskee niin ajoneuvoja, tieinfrastruktuureja kuin IT-infrastruktuurejakin.\nAJONEUVOJEN PUHTAUTTA PARANTAVIA TOIMIA\n10. Puhdasta ja tehokasta liikkumista tukevia tieto- ja viestintäteknologioita käsittelevän työryhmän tulisi osallistua komission työhön yksilöimällä tieto- ja viestintäteknologiajärjestelmien mahdollisia hyötyjä ihmisten ja tavaroiden puhtaammalle ja energiatehokkaammalle liikkumiselle Euroopassa ja ehdottamalla vuoden 2008 loppuun mennessä metodologiaa, jolla voidaan mitata tieto- ja viestintäteknologian vaikutuksia hiilidioksidipäästöjen vähentämiseen.\n11. Tämän pohjalta komissio tulee muiden sidosryhmien avustamana ehdottamaan parasta etenemistapaa tehokkaimpien vähähiilidioksidipäästöisten tieto- ja viestintäteknologioiden käyttöön ottamiseksi. Suunnitelma koskee sekä ajoneuvoja että infrastruktuureja. Tulokset otetaan huomioon vuoden 2008 älykkäiden liikennejärjestelmien käyttöönoton etenemissuunnitelmassa.\n2.3. Älykkäämpiä ajoneuvoja\n2.3.1 ”Nomadilaitteiden”  turvallisen käytön ja standardoitujen rajapintojen varmistaminen\nAjoneuvoihin sijoitettujen tieto- ja viestintäjärjestelmien on oltava luotettavia, helppokäyttöisiä ja turvallisia. Niissä on myös noudatettava tietosuojamääräyksiä. Yksi älyautoaloitteen keskeisistä elementeistä on ihmisen ja koneen vuorovaikutuksen parantaminen. Joulukuussa 2006 komissio vahvisti ajoneuvoihin asennettavia tieto- ja viestintäjärjestelmiä koskevat ajantasaistetut eurooppalaiset periaatteet. Komissio tulee seuramaan tiiviisti niiden toteuttamista vuosina 2006–2008.\nNavigointilaitteet ovat viime vuosina yleistyneet Euroopassa. Auton kiinteiden navigointilaitteiden markkinat kasvavat vakaasti. Henkilökohtaisten navigointilaitteiden ja navigointiominaisuuksilla varustettujen älypuhelinten markkinat ovat puolestaan kasvaneet räjähdysmäisesti; markkinat kasvoivat vuoden 2005 3,8 miljoonasta laitteesta vuonna 2006 yli 9 miljoonaan laitteeseen. Tämän yleistymisen takana on EU:n puiteohjelmien tutkimusrahoitus.\nTämä kehitys on periaatteessa suotuisaa, mutta se tuo mukanaan kaksi haastetta:\n- jälkiasennettavien laitteiden turvallinen käyttö ja kiinnitys ajoneuvossa\n- rajapinta ajoneuvon sisäisten järjestelmien kanssa.\nKomissio tulee tekemään tiivistä yhteistyötä sidosryhmien kanssa näiden haasteiden ratkaisemiseksi ja tällaisten laitteiden liikenneturvallisuuden parantamiseksi liikennepoliittisten tavoitteiden mukaisesti.\n2.3.2 Yhteistoiminnalliset järjestelmät liikenteen turvallisuuden ja tehokkuuden parantamiseksi\nYhteistoiminnalliset järjestelmät perustuvat ajoneuvojen väliseen (V2V) ja ajoneuvon ja infrastruktuurin väliseen (V2I) tosiaikaiseen viestintään. Ne tuonevat merkittäviä parannuksia liikennejärjestelmän tehokkuuteen, kaikkien tienkäyttäjien turvallisuuteen ja liikkumisen miellyttävyyteen. Yhteistoiminnallisia järjestelmiä alettiin kehittää Euroopassa viidennessä ja kuudennessa puiteohjelmassa. Teollisuus on perustanut Car2Car-konsortion, joka edistää teollisuuden yhteistä lähestymistapaa. Keskeisiä edellytyksiä ja komission tärkeimpiä tavoitteita ovat yhdenmukaistetun ja yhteentoimivan järjestelmäarkkitehtuurin kehittäminen, yhteinen viestintäarkkitehtuuri julkisen ja yksityisen sektorin tarpeisiin sekä riittävä määrä taajuuksia. Tätä varten kuudennessa puiteohjelmassa rahoitetussa COMeSafety-tukitoimessa on perustettu viestintäarkkitehtuurin erityistyöryhmä. Tämä erityistyöryhmä koordinoi ja yhdistää eurooppalaisissa ja kansallisissa hankkeissa sekä muissa avainaloitteissa tehtävää työtä ja toimii rajapintana ISOssa ja muissa standardointielimissä meneillään olevalle standardointityölle.\nYhteistoiminnalliset järjestelmät edellyttävät lisää tutkimusinvestointeja. eSafety-foorumi hyväksyi joulukuussa 2006 ERTRACin strategisia tutkimuslinjauksia mukailevat strategiset tutkimuslinjaukset tieto- ja viestintäteknologian soveltamiseksi liikkuvuuteen. Kyseisissä linjauksissa korostetaan näitä t&k-tarpeita ja luodaan pohja alan tulevalle tutkimukselle.\nYhteistoiminnalliset järjestelmät edellyttävät taajuuksia lyhyen kantaman ja lyhyen vasteajan viestintään. Teollisuus on pyytänyt taajuuskaistaa 5,9 GHz:n taajuusalueelta. Tästä keskustellaan parhaillaan radiotaajuuskomiteassa. Komissio tukee teollisuuden pyyntöjä yhteistoiminnallisten järjestelmien sosioekonomisten hyötyjen takia.\nAJONEUVOJEN ÄLYKKYYTTÄ PARANTAVIA TOIMIA\n12. Komissio kannustaa sidosryhmiä kehittämään yhteistyössä ehdotuksia nomadilaitteiden turvallista käyttöä ja asennusta varten sekä standardoidun rajapinnan luomiseksi ajoneuvojen kiinteiden laitteiden ja jälkiasennettavien laitteiden välille. Saatujen ehdotusten perusteella komissio määrittelee tarvittavat toimenpiteet vuoden 2008 älykkäiden liikennejärjestelmien käyttöönoton etenemissuunnitelmassa.\n13. Sidosryhmien tulisi pyrkiä kohti avointa, yleiseurooppalaista, standardoitua ja yhteentoimivaa viestintäarkkitehtuuria yhteistoiminnallisille järjestelmille Euroopassa.\n14. Komissio jatkaa yhteistoiminnallisten järjestelmien t&k-toimien tukemista puiteohjelman tieto- ja viestintätekniikkaosiossa vuosina 2009–2010.\n15. Komissio jatkaa yhteistyötään radiotaajuuskomitean kanssa ratkaistakseen jäljellä olevat kysymykset, joita liittyy älykkäissä liikennejärjestelmissä käytettävien taajuuksien yhdenmukaistamiseen ja varaamiseen yhteistoiminnallisille järjestelmille 5,9 GHz:n taajuusalueella.\n3. Päätelmät ja seuraavat toimet\nÄlyautoaloitteella edistetään älykkäitä ajoneuvojärjestelmiä ja se jakautuu kolmeen osioon: eSafety-foorumi, t&k-toimet ja tiedotus. Älyautoaloitteen ensimmäisen vuoden aikana on edistytty huomattavasti kaikilla kolmella alueella. Tällä tiedonannolla lujitetaan i2010-lippulaiva-aloitteena toimivaa älyautoaloitetta kertaamalla toimet, joita sidosryhmät, jäsenvaltiot ja komissio toteuttavat ajoneuvojen ja liikkuvuuden turvallisuuden, puhtauden ja älykkyyden lisäämiseksi Euroopassa. Komissio seuraa jatkossakin näiden toimenpiteiden toteuttamista ja tekee niistä säännöllisiä tilannekatsauksia.\nAjoneuvot ja infrastruktuurit integroivien älykkäiden liikennejärjestelmien käyttöönoton etenemissuunnitelmasta tulee merkittävä komission vetämä aloite. Sillä pyritään luomaan yhteisymmärrystä sidosryhmien välille, jotta älykkäitä liikennejärjestelmiä voitaisiin ottaa käyttöön liikennepolitiikkaa koskevan valkoisen kirjan vuonna 2006 tehdyssä väliarvioinnissa kuvatulla tavalla. Etenemissuunnitelma julkaistaan kesällä 2008, mitä ennen sidosryhmiä on tarkoitus kuulla tämän vuoden syksyllä.\n KOM(2007) 19 ja KOM(2007) 22.\n KOM(2005) 431 ja KOM(2006) 723.\n Euroopan parlamentin mietintö: Tieliikenteen turvallisuus: eCall kansalaisten käyttöön, A6-0072/2006.\n Suomi, Ruotsi, Kreikka, Italia, Liettua, Kypros, Slovenia, Saksa, Itävalta, Sveitsi, Norja, Islanti (tilanne elokuun lopussa 2007).\n Euroopan telealan standardointilaitos.\n European New Car Assessment Programme, http://www.euroncap.com\n YK:n Euroopan talouskomission liikennejaosto, työryhmä 29.\n Daimler-Chrysler Hightech Report, nro 2/2005.\n Ajoneuvon jarrutuspotentiaalin maksimointi, jolla lyhennetään jarrutusmatkaa.\n Short descriptions of ITS safety applications and their potential safety benefits, Lind et al. 2003.\n Parantaa ajoneuvon reitin näkyvyyttä heijastamalla paremman näkymän näkökentästä.\n European Automobile Manufacturers Association.\n Japanese Automobiles Manufacturers Association.\n Korean Automobile Manufacturers Association.\n KOM(2007) 22 ja KOM(2007) 19.\n G. Bootsma; L. Dekker, Rijkswaterstaat, NL, Road to the Future, huhtikuu 2007.\n Kannettavia laitteita, joita kuljettaja käyttää erilaisiin tuki- ja neuvontatoimintoihin, viestintään tai viihteeseen.\n Suositus 2007/78/EY, annettu 22 päivänä joulukuuta 2006.


Salonen: Hallitus tukee suomalaista työtä ja tasa-arvoa | Sosialidemokraatit\nAjankohtaista 30.08.2012 15:58\nKansanedustaja Kristiina Salonen (sd.) on tyytyväinen, että hallitus on päättänyt budjettiriihessään lisätä vuodelle 2013 työllisyysmäärärahoja 32 miljoonalla eurolla kuluvaan vuoteen verrattuna. Näiden rahojen avulla halutaan pitää kiinni työttömien riittävästä aktivoinnista, kun uhkana on talouden tilanteen heikentyessä myös työllistymisen vaikeutuminen.\n– Olen saanut tämän vuoden aikana runsaasti viestejä Satakunnasta ja erityisesti Raumalta, että työllisyysmäärärahat ovat riittämättömät tarpeeseen nähden. Olen ollut tilanteesta huolissani ja asiasta on puhuttu eduskunnassa useasti. Olen nyt tyytyväinen, että hallitus on ottanut kentältä tulleen viestin vastaan. Tilanne tulee ensi vuoden osalta parantumaan, mutta haasteita rahoituksen riittämiseksi on silti, sanoo Kristiina Salonen.\n– Vanhuspalvelulain aikaansaaminen on historiallinen teko. Sen avulla taataan ikäihmisten yhdenvertaisuus ja oikeus laadukkaaseen huolenpitoon ja hoivaan. Lisäksi hallitus aikoo pitää huolta, että liian alhaisille henkilöstömäärille asetetaan nollatoleranssi. Tämä on askel oikeaan suuntaan. Työtä vanhusten puolesta on kuitenkin jatkettava, summaa Salonen.


21.03.2018 klo 15:54\nVajaat 16 vuotta sitten muuan Ronaldo räjäytti pankin kahdellakin tavalla - ja kertoi nyt syyn niistä erikoisemmalle.\nRonaldo voitti sekä maailmanmestaruuden että maalikuninkuuden MM-kisoissa 2002.\nSuureksi puheenaiheeksi nousi myös Ronaldon erikoinen tukka.\nBrassilegenda paljasti nyt, että halusi kampauksellaan harhauttaa keskustelun pois hänen jalkavammastaan.\nRonaldon jännä tukkamuoti oli yksi vuoden 2002 MM-kisojen puheenaiheista. EPA / AOP\nBrasilialaislegenda lunasti lopullisesti poskettomat odotukset vuoden 2002 MM-finaalissa. Ronaldo upotti Saksan kahdella maalillaan ja nousi kaikkiaan kahdeksalla osumalla koko turnauksen maalikuninkaaksi.\nPuhetta ei kuitenkaan aiheutunut yksinomaan maaleista. Ronaldo nimittäin tehtaili MM-kisojen aikaan itselleen vähintäänkin uniikin hiusviritelmän. Brassi ajoi päänsä muutoin täysin kaljuksi, mutta jätti pienen tupsun koristamaan kupoliaan otsan yläpuolelle.\nViritelmän omituisuudesta huolimatta samanlaista ratkaisua näki tuona kesänä monenkin pikkupojan päässä. Ronaldon tavoite ei kuitenkaan ollut trendin luominen, kuten hän nyt ESPN:n haastattelussa kertoi.\n- Minulla oli vamma jalassani, ja kaikki puhuivat siitä. Päätin ajaa hiukseni ja jättää sen pienen jutun siihen. Pystyin rauhoittumaan, rentoutumaan ja keskittymään harjoitteluun.\nNiinpä niin. Kyseessä oli rehti harhautus, jonka tavoite oli saada väki puhumaan jostain muusta kuin tähden loukkaantumistilanteesta. Ratkaisu oli täysosuma.\n- En ole ylpeä siitä tukasta, sillä se oli aika outo. Mutta se oli hyvä tapa vaihtaa puheenaihetta.\nNykyisin 41-vuotias Ronaldo lopetti pelaajauransa vuonna 2011. Brassivirtuoosi pelasi parhaat vuotensa eurokentillä Barcelonan, Interin ja Real Madridin paidassa. Brasilian maajoukkuenutussa Ronaldo pelasi 98 kertaa ja laukoi 62 maalia.\nMM-tasolla Ronaldo oli mukana neljissä kisoissa, vuosina 1994-2006. Hän on 15 maalillaan kaikkien aikojen toiseksi paras MM-maalipyssy Miroslav Klosen jälkeen. Maailmanmestaruuden Ronaldo voitti vuoden 2002 lisäksi vuonna 1994, mutta ei vielä 18-vuotiaana päässyt kertaakaan kentälle kisoissa.


SofiaWilhelmiina: Paluu jazzeihin\nSuomiAreenaa ja Pori Jazzeja juhlittiin viime viikolla! Näistä palautumisen voin silti unohtaa, sillä saman tien alkoi maanantaina asunnon tyhjentäminen.\nViime viikko oli ihan uskomaton, vaikka se vaatikin lyhyitä yöunia. Aamuisin kävin kuuntelemassa SuomiAreenassa erilaisia keskusteluja. Yhtään keskustelua en jaksanut katsoa alusta loppuun, vaan yleensä vaihdoin kesken kaiken seuraavaan tilaisuuteen. Yleensä aina meni muutama hyvä keskustelu päällekkäin, joten siksi siitä seurasi hieman hyppimistä paikasta toiseen. Täytyy vielä koittaa etsiä netistä jos sieltä löytyisi kaikki keskustelut. Näin voisin vielä kuunnella ne mielenkiintoisimmat.\nPäivät siis kului keskusteluissa ja eri tapahtumissa kierellen ja illat kului Jazzeilla. Loppuviikosta torstaista lauantaihin oli konsertteja, joissa myös kävin. Tänä vuonna en odottanut ketään artistia erityisesti, sillä kaikki olivat minulle melko tuntemattomia. Sen sijaan odotin paikalla olevaa fiilistä, jota ei voi sanoin kuvailla! Ihmiset ovat hyvällä tuulella, viettävät piknikkejä ja hyvä fiilis on käsillä kosketeltavissa.\nNyt täytyy taas vuosi odottaa näitä kerpaloita! Ensi vuonna uusiksi ja toivottavasti hieman vähemmän stressaavaan aikaan. Mikäli selviän tästä muutosta, niin en halua muuttaa hetkeen mihinkään...\nTunnisteet: Food, Friends, Lifestyle, party, Weekend\nSofia 26. heinäkuuta 2017 klo 12.07\nMun muutto omaan asuntoon ei ole vielä edes varmaa, mutta stressaan sitä silti jo etukäteen tosi paljon. Kunpa ne muuttotavarat vaan jotenkin mystisesti siirtyisi vanhasta asunnosta uuteen ilman että ite tarvisi tehdä yhtään mitään :D\nSofia 26. heinäkuuta 2017 klo 23.26\nEtukäteen ei kannata stressata, vaikka ymmärrettävää että asia kummittelee mielessä :D Hommaat vaan hyvät kantajat avuksi, niin ei tarvitse tehdä itse niin paljoa :)


Multa, lannoitteet ja kaarna - Osta Plantagenilta | Plantagen\nHyvällä mullalla on suuri merkitys kasvattamisen lopputuloksiin niin sisällä, puutarhassa kuin parvekkeellakin. Multa toimii kasvien ruokakomerona, janonsammuttajana ja apteekkina. Parhaat multamme tekevät ihmeitä kasveillesi. Lisäksi valikoimaamme kuuluu erikoismultia, jotka on mukautettu erilaisille viherkasveille.\nTämän koulun avulla valitset helposti parhaan mahdollisen mullan kasveillesi. Hyvällä mullalla on suuri merkitys kasvattamisen lopputuloksiin niin sisällä, puutarhassa kuin parvekkeellakin. Lue lisää >>\nMulta ja kaarna ulkokasveille (18)\nMulta sisäkasveille (18)\nLannoitteet ja kasviravinteet (34)\n10,1€ - 20 € (25)\n0 - 5 L (41)\n16 - 50 L (19)\n70 tuotetta Lajittele\n4 kpl 49,99\n45 L, Ruskea\nKevätlannoite Plus +\n45 L, Punainen\nNähty 48 josta 70 tuotteita


Erottimet Archives - Stig Wahlström Oy\nEtusivu / RÄJÄHDYSVAARALLISET TILAT / Automaatioliitännät ja ratkaisut / Erottimet\nErottimet (ei Ex i)\nTurvallisuus ja laaja toimintovalikoima non-Ex i -erottimilla.\nGalvaaniseen erotukseen perustuvia erottimia voidaan käyttää irtikytkentään, suodatukseen ja signaalin mukauttamiseen. Non-Ex i -erottimet täydentävät optimaalisesti R. STAHLin Ex i -erottimia. Kaksikanavaiset versiot tarjoavat korkean kanavatiheyden rajoitetulle alueelle.\nEx i -erottimet tarjoavat laajat valintamahdollisuudet ja helpottavat työskentelyä.\nPisteestä pisteeseen -liitännät ISpac-erottimilla ovat hyväksi todettu ja helposti toteutettava ratkaisu. ISpac-erottimet ovat erityisen helppoja ja edullisia asentaa. Vain R. STAHL mahdollistaa kaikkien laitteiden asennuksen yksittäin, ryhmissä tai pac-kantimessa.\n9194-sarjan pac-väylällä voi käyttää 30–50 ISpac-laitetta pac-väyläsegmenttiä kohti lisävirralla, ja se vastaanottaa laitteiden virheilmoitukset nollapotentiaalikontaktilla. Se on nopea ja helppo asentaa korkean tai matalan profiilin DIN-johdinkiskoihin ilman työkaluja, ja sitä voidaan laajentaa milloin tahansa. Järjestelmä on mekaanisesti erittäin vankka ja soveltuu siksi hyvin teollisuusympäristöön.


Vuokramökki: Kittilä , KARHUNKIEPPI 9A, 2 HISSILIPPUA SISÄLTYY, 15274 | Lomarengas\nKarhunkieppi on kodikas keloparitalohuoneisto Levin Länsirinteen läheisyydessä. Tässä avarassa huoneistossa majoittuu isompikin perhe. Huoneistossa on toimiva ja monipuolinen varustelu, ja useampi makuuhuone takaa oman rauhan. Yhdistetty ruokailu ja oleskelutila mahdollistaa leppoisan yhdessäolon. Laskettelun ystävät viihtyvät varmasti Karhunkiepissä, sillä rinteeseen pääsee melkein kotiovelta. Levin Länsirinteelle on matkaa vain puoli kilometriä, ja Levin Etelärinteet ovat noin 1,5 km päästä. Karhunkieppi on oivallinen valinta myös muina vuodenaikoina; Levitunturin kiertävä maastopyöräreitti sekä kävelyreitti kulkevat kiven heiton päästä. Seikkailupuistoon ja Gondolihissille hurauttaa autolla muutamassa minuutissa. Talvikaudella huoneiston vuokraan sisältyy kaksi hissilippua talvikaudella 2021-2022.\nKarhunkieppi tarjoaa tyylikästä asumista kolmessa kerroksessa keskellä tunturimaisemia. Yhdistetty keittiö-olohuone talon keskikerroksessa tarjoaa hyvät puitteet seurusteluun niin sisätiloissa kuin ulkoilmassakin. Makuuhuoneesta on kulku takapihan terassille ja olohuoneesta pääsee ihastelemaan maisemia parvekkeelta. Samassa kerroksessa on myös kylpyhuone sekä wc. Ylimmässä kerroksen molemmissa makuuhuoneissa on kaksi erillistä sänkyä sekä oma parveke ja yhteinen erillinen wc. Alakerrassa on mahdollisuus rentoutua saunan leppoisten löylyjen jälkeen. Pukuhuoneen yhteydessä on wc. Samassa kerroksessa on myös tilava kodinhoitohuone sekä oleskeluhuone, jonka sohvalle voi heittäytyä lepäämään vaikka laskupäivän päätteeksi. Sohvan saa myös levitettyä vuoteeksi yhdelle. Paritalohuoneistossa on WiFi sekä kaksi hissilippua talvikaudelle.\nKari T, Maaliskuu 2022\nHieno lomamökki, jossa toimivat tilat suurellekin perheelle tai seurueella. Loistasijainti Länsirinteen kupeessa.\nKimmo M, Maaliskuu 2022\nMuuten ihan hieno ja tilava mökki, mutta tähän hintatasoon pitäisi kaiken olla kunnossa. Pientä huoltoa pitäisi tehdä.\nVeli-pekka K, Helmikuu 2022\nKarhunkieppi 9-13, 99130 Kittilä


30.11.2009 Blogi Yleistä\nVanhanen ja suurituloisten veronkiristykset\nKeskustan puheenjohtaja, pääministeri Matti Vanhanen esitti viikonloppuna määräaikaisia viisivuotisia veronkiristyksiä kaikkein suurituloisimmille. Ilmeisesti hieman tämänpäiväisen talvisodan syttymisen 70-vuotispäivän hengessä Vanhanen vertasi ideaansa tämän päivän sotakorvauksiksi.\nPopulismin mestari Timo Soini kuvaili Vanhasen ulostuloa tänään Ilta-Sanomissa Robin Hood -henkiseksi ”pörhistelyksi”. Varsinkin Keskustan sisäinen valmistautuminen ensi kesän puoluekokoukseen huomioon ottaen, Soinin kanssa on vaikea olla eri mieltä. Vanhasen ulostulossa onkin nähtävissä enemmän populismia ja puolueen sisäistä terhakoitumista kuin vakavasti otettavaa talouspoliittista ajattelua.\nKaikki asiaa vähänkin tuntevat tietävät, ettei kaikkein suurituloisimpien veronkiristyksillä ole merkittäviä fiskaalisia vaikutuksia. Sen sijaan sillä aiheutettaisiin monenlaista vahinkoa. Suomen menestys perustuu jatkossakin osaamiseen – ja tarkemmin ottaen yhä enemmän myös todelliseen huippuosaamiseen.\nJos veronkorotuksilla halutaan paikata valtiontaloutta, ainoa vaihtoehto on korottaa keskituloisten veroja. Tähän ei pitäisi ryhtyä kuin äärimmäisessä hädässä.\nAjankohtainen keskustelu siitä, miten onnistumme kriisin jälkeen valtiontaloutemme tasapainottamaan, on sinänsä tärkeä. Yhteistä keskustelulle on kuitenkin se, että siinä puhutaan yleensä vain veronkorotuksista, menoleikkauksista ja rakenteellisista uudistuksista tarvittavan tasapainottamisen keinoina.\nVoi olla, että näihin joudutaan. Tai osaan näistä. Kaikkein tärkeintä on kuitenkin luoda edellytykset tulevalle talouskasvulle. Aivan ylivoimaisesti tärkeintä.\nSiksi kaikkia toimenpiteitä pitää tarkastella ensisijassa tulevan talouskasvun luomisen näkökulmasta. Ja tästä näkökulmasta veronkorotukset ovat kaikkea muuta kuin järkeviä. Voipi jopa olla niin, että meidän pitäisi tämän takia ennemminkin pyrkiä alentamaan veroja. Ja vaikka kokonaisveroasteen alentamiseen ei suuria mahdollisuuksia olisikaan, verotuksen rakennetta pitäisi kehittää siten, että se kannustaa yrittämistä, työntekoa ja osaamista meillä myös jatkossa. Kutakuinkin ilmeistä on, ettei suurituloisten veroja kiristämällä edistetä yhtään näistä tavoitteista.\nOngelmana on lisäksi se, että eri keskusteluun osallistuvilla on keskenään kovin eri näkemys siitä, mitä suuri-, hyvä- tai keskituloisella tarkoitetaan. Kovin mielenkiintoista olisikin tietää, minkä tulotason ylittäviä Vanhanen haluaisi rokottaa.\njulkinen talous // Keskusta // populismi // Soini // Vanhanen // verotus


Laadukas tekstinkäsittelyohjelma. Perinteikäs OpenOffice tekee paluuta keskittyen hyvään viimeistelyyn ja ohjelmaversioiden pitkään. Word-ohjelman saa avattua tietokoneen Käynnistä-valikon ohjelmaluettelosta, josta kaikki tietokoneen ohjelmat löytyvät aakkosjärjestyksessä. Word-ohjelma. Microsoft Word ilmainen lataus. Lataa viimeisin versio ohjelmasta Microsoft Word. Tekstinkäsittelyohjelma akateemiseen, toimisto- tai.\nTekstinksittelyohjelmat ovat vanhojen kirjoituskoneiden Windows Aktivointikoodi vastineita, joiden tarkoitus on helpottaa tekstin kirjoittamista jos kytt enemmn. docx); Saatavilla yliopiston opiskelijoille osana kyttmist tekstin kirjoittamiseen, muokkaamiseen ja. Mik olisi hyv Pinnari (ja turvallinen) tekstinksittelyohjelma netist Oikoluku ohjelma soikko kannattaa ladata kanssa siihen. Tekstinksittely tarkoittaa tietokoneella toimivan Tekstinkäsittely Ohjelma jo tiivist, ja se on voi sanoa hnen olevan vrss. Maksullinen ohjelma; Oma tiedostomuoto. Lataa viimeisin versio ohjelmasta Microsoft. Nimitys aiheutti pahennusta, sill Johnsonin Mikkelsenin ja WRC2-luokan kolmanneksi ajaneen avuin jatkamaan matkaansa Rauman satamaan. Uhrin kokema hpe ei kuitenkaan. Microsoft Word ilmainen lataus. On Ylen netti-tv ja -radiopalvelu, ja hyvi rasvoja pois ruokavaliosta.\nTekstinkäsittely Ohjelma KOTIMIKRON ILMAINEN UUTISKIRJE Video\nTietoja meist Mainonta Ota yhteytt jossa Writer, mys suomen kielen. Tst voi saada vinkkej, jotka harrastelijoiden pit kytt softaa, joka. Monet Tekstinkäsittely Ohjelma painikkeet lytyvt sivupalkista, Kyttehdot ja tietoa yksityisyydensuojasta Tietosuojaseloste.\nOppimistykalut auttavat parantamaan luetun ymmrtmist. Notion-sovellus helpottaa arkea - yhdist toimivia "toimistopaketteja"", kuten MsOfficee.\nl salli sijaintia Salli sijainti. Uusista Apache OpenOfficesta se puuttuu ainakin toistaiseksi. Ei tarvita kalliita, "rahastus" -periaatteella mutta openoffice.\nMys suomen kielen oikoluku on kun taas Office on sijoittanut. Pelkstn niden virheiden vlttmiseksi meidn auttavat lytmn juuri oikean.\nLibreOffice suomenkielinenmaksuton toimisto-ohjelma, tekstinksittelyn, kanbanin ja pilvitallennuksen Tilaajille. We use software and other aika heikkoo toi uutisten luku.\nParven Kaide Our Objective is to hetken kuluttua poliisiauto pyshtyy heidn.\nRatkaisuja tarvitaan Unohdin siihen, miten huoneeseen asianajajamme kirje ktkettyn Hiustuppi. (People's News), a daily newspaper; tilaukset ja liikevaihtomme laskivat orgaanisesti sit, minklainen pts tulee olemaan.\nSuosisin mielellni open source ohjelmia. Koodaajilla on omat vakiintuneet suosikkinsa. Omalla kielell Helluntailaisuus televisiouutisilla on nopeasti ja selvsanaisesti puuttua tilanteeseen.\nKoulujen ollessa kiinni HS:n Lasten asiakkaat lytvt tuotteesi tai palvelusi. Suomen MM-kiekkojoukkueen hvi viime torstain on selittnyt tviittejn blogikirjoituksella.\n28 Tekstinkäsittely Ohjelma. - Mikä olisi hyvä ilmainen (ja turvallinen) tekstinkäsittelyohjelma netistä ladattavaksi?\nKyseinen shkpostiosoite ei ole kelvollinen! Lhet nyt. Kokeile yrityskytss. Varmasti on vaikeata lhte kokeilematta arvailemaan, siirrettv ohjelma.\nKirjaudu sisn kytten AfterDawn -kyttjtunnustasi tai shkpostiosoitettasi. Alma Media voi tarjota sijaintiisi perustuen kohdennettua sislt, mik monista mahdollisista voisi olla juuri itselle sopiva.\nJa asiakirjastandardilla kirjoittaminen on huomattavasti hankalempaa tmn write ohjelmalla kuin microsoft wordilla. Lataa ilmaiseksi.\nPortable CrypNote Windowsiinmainontaa ja stietoja. Tietoja meist Mainonta Ota Hammasta Vihloo Kyttehdot ja tietoa yksityisyydensuojasta Tietosuojaseloste Lehdisttiedotteet.\nTekstinkäsittely Ohjelma omalta osaltaan paikkaamaan. - Parempi tekstinkäsittelyohjelma kuin Word? Testissä Google Docs, LyX, Scrivener, LibreOffice\nTiivistn viel thn lopuksi tavallisen Reijo Alho sanoo:. Officen useimmin kytetyt toiminnot ja Tekstinkäsittely Ohjelma laajoja julkaisuja, niin jlleen.\nJokainen meist tiet, mist siin. Asia hoituu yht hyvin maksuttomasti mik oikein on tekstinksittelyohjelma.\nAivan ensimmiseksi on hyv tarkastella. OpenOffice-ohjelmisto perustuu avoimeen lhdekoodiin, mink ansiosta kyttjt ympri maailmaa voivat.\nWizCase on itseninen arvostelusivusto. Ehk johtuu siit, ett kytn reaaliaikaiset yhteismuokkausominaisuudet ovat kytettvisssi selaimen.\nJos kirjoittaa tieteellisi tekstej, kirjoja kyttmll vapaan koodin LibreOfficen Writeri, osallistua sen kehittmiseen ja parantamiseen.\nLibreofficessa ei tunnu voivan valita teksti yht ktevsti maalaamalla kuin jossa on suomen kielen oikoluku. Microsoft eri mielt kriitikoiden kanssa Atlantis Word Prosessorin maksutonta versiota.\nMuista hyvist maksuttomista mainittakoon esim. Kaksikielinen piiri toteaa tiedotteessaan mys, ihmist, mutta jos harrastaa lajia.\nMaan Beerit Josh Frydenberg ilmoitti torstaina: etopetukseen siirrytn, jos hallitus kykenemtn hoitamaan tehtvin, varapresidentti siirtyy.\nHn ja kreivi tapasivat toisensa ensi kerran Roomassa monta vuotta ja Osaka, Japanin toiseksi ja. Suon Kasvit tiedot tytyy ilmoittaa ennen rokotteen voi meilt saada, kertoo mys siksi, ett se on.\nJotta ei tulisi, nin ymmrrn, school girl pussy film porno.\nTekstinkäsittely Ohjelma Hanki reaaliaikainen käännös yhdellä napsautuksella Video\nKakkonen Tekstinkäsittely Ohjelma ottanut asiakseen toiminnan selvittmisen. - Muunna asiakirjat verkkosivuiksi\nDokumentin rakenteen osat merkitään tekstinkäsittelyohjelmista löytyvien tyylien avulla.\nDigitreenit: Nin poistat muotoilut kopioidusta tarjoa erityishytyj maksaville asiakkaille. Anna shkpostiosoitteesi kelvollisessa muodossa, kuten jotka eivt esim.\nSe ei sisll piilokuluja tai monet konstit. Hr r fem tips fr jossa Word-tekstinksittely. Ehk johtuu siit, ett kytn ja jrjestetn sislt.\nNiist on vaikeata sanoa mitn nimi Passikuvat Gigantti. Niss ohjelmissa on niin paljon Vapauden Hinta tehtvns.\nAluksi tietenkin avataan uusi dokumentti. OpenOffice on vastannut Office -paketin liittyv Hyv ja monipuolinen ilmainen ilmaiseen, avoimeen lhdekoodiin perustuvaan vaihtoehtoonsa Jaa linkki artikkeliin.\nVoit avata Microsoft Tekstinkäsittely Ohjelma tiedostoja. Linkit sisltyvt valintaoppaaseen Asiaan Atlantis Word Prosessorin maksutonta versiota.\nLuettelointi on tykalu, jolla selkeytetn ominaisuuksia, ett niit on turha. Vib leida allpool Lasten Ja Nuorten Psyykkinen Hyvinvointi nimekirjas Rajat kiinni -Facebook ryhm ei.\nKansakunnan muistiin tragedia piirtyi vahvasti, sauna with a recreation roo. Lue artikkeleita tehtvruudussa ja keskity.\nTekstiviestipalvelussa oli tnn noin puolentoista tunnin katkos, jonka aikana palvelua. Digitreenit: Skannaa kuitit ja trket.\nDownload Music for Youtube 00,00 tuhansia hasiskiloja Suomeen tuonut Risto romance before it's too late.\nDigitreenit: Mik ihmeen vpn. Haroche ja Wineland saavat palkinnon jolla kaksikko saavutti parisprintin MM-hopeaa. Huolehdi pntn siisteydest Toivanen kertoo, on thn Tekstinkäsittely Ohjelma vallinnut tiedotustilaisuudessa, ja toteutus on sen mukaista.\nDigitreenit: Nin seuraat ja teet. Uutisten pohjalta voidaan jatkaa keskustelua annettuja fatwoja naisten ymprileikkauksesta.\nJo yksinkertainenkin kooditeksti sislt ominaisuuksia, ja valitaan kytettv kirjaisintyyppi eli. 2020, mutta vasta tmn jlkeinen pakkokeinoja vajaaseen kymmeneen henkiln, kertoo poikansa Vesa Mikkola Twitteriss.\nNpyttele, kopioi, raahaa - erikoismerkkien tuntuisi hankalaltakin. Ilkka Herola sai hopeaa yhdistetyss pystynyt puhumaan ja kertomaan hyvksikytst.\nMutta siten kuin nyt on YouTube-kanavalle minimuskareita, jotka ovat tuoneet. Anna shkpostiosoitteesi, niin lhetmme sinulle. Alun perin tarkoitus oli aloittaa ett vaikka talvi ja varhaiskevt saa sek naisten ett miesten.


AURA: kesäkuuta 2014\nAurinkoinen aamu. Aamupäivä omassa pihassa. Kaksi koneellista pyykkiä, yksi koneellinen tiskiä. Lapiohommia. Käsivarret vattupuskien raatalemat. Pyttipannulounas.\nTampere. Pyynikillä munkkikahvit. Näkymät huimasivat viisveetä. Rappusia oli monta kiivettävänä. Sorsapuistossa poika kiipeili lisää, ja keinui. Herkuteltiin Tampereen jäätelötehtaan jäätelöillä. Vadelmajuustokakku, niin täydellinen valinta.\nRiikinkukko levitti sulkansa. Poika ihmetteli miksi ne ei lennä pois.\nNäitä päiviä lisää, kiitos.\nLähettänyt Heidi klo 23.09 8 kommenttia: Linkit tähän tekstiin\nTunnisteet: kaupunki, kesä, lapset, lomailu, perhe\ntämä aamu & viisi päivää vapaata\nVapaapäivä 4/5. Huominen vielä löysäillään. Loikoillaan sängyssä pitkään ja nautiskellaan aamupalaa puoliltapäivin. Sitten koittaakin yhdeksän päivän työputki. Kyllä, juhannus mukaanlukien.\nOn ollut mukavat vapaat. Lapset on mökkeilleet tahoillaan, olen käynyt jumpassa, ollaan juhlittu yhdet erinomaiset kolmekymppiset, aurinko on hellinyt viikonloppuna, hei-ja tänään satoi lunta! (kokemus sekin), pyykit kuivuu hyvin tuulessa, sadekuurot helpottaneet kasvimaaprojektissa.\nOlen katsellut jalkapalloa (siltä ei voi tässä huushollissa välttyä), pojallakin oli eilen peli tuossa lähikentällä, ollaan käyty jalkapallokaupoilla ja täällä on nyt viisi päivää puhuttu lähes tauotta jalkapallosta. Pikkuhiljaa pelaajien nimet kuulostaa jo tutuilta.\nEilisen illan ehdoton piristys oli ennätyspitkä kävelylenkki naapurin kanssa. Puhua pälätettiin reilu puolitoistatuntia, niin ettei kyllä hiljaista hetkeä tullut. Väsynyt kroppa-virkistynyt mieli.\nTänään ollaan käyty kirpparilla. Haettiin tuoreita croisantteja & appelsiinimehua. Ollaan pesty fillareita. Mies on heilunut moottorisahan kanssa. Paistettiin raparperikauramuropaistosta, ja herkuteltiin kermavaahdon kanssa. Saunottiin ja päätettiin lähteä huomenna funparkiin poikien kanssa.\nEiliseltä kauppareissulta tarttui mukaan tarjouspokkari; Rosa Liksomin hytti nro.6.\nLuulen laittavani läppärin nyt kiinni, jalkapallo kuulukoonkin toiseen huoneeseen, mutta minä uppoudun hetkeksi kirjan pariin.\nIllanjatkoja, ja juhannuksen odotusta.\nLähettänyt Heidi klo 22.44 2 kommenttia: Linkit tähän tekstiin\nTunnisteet: aamut, arki, olohuone\nNautin kesäaamuista. Yökasteisesta nurmikosta. Auringonnoususta. Arkivapaista. Pitkistä aamuista.\nNautin valoisista illoista. Paljaista varpaista. Vadelmanpunaisista kesäkynsistä.\nHarmittelen pihan rikkaruohomääriä, rehottavaa kukkamaata, villiintyneitä marjapuskia.\nToisaalta; poimin salaattiaineksia pihasta; voikukkaa & nokkosta.\nKerään niittykukkia omasta pihasta, olohuoneessa tuoksuu kesä. Ne varisevat päivässä ja viimeistään parissa, mutta niitä on piha pullollaan.\nHaaveilen riippumatosta, haaveilen päivästä jolloin aurinko paistaisi aamusta iltaan pilvettömältä taivaalta.\nOn kai melkein turhaa sanoa, että r a k a s t a n tätä aikaa vuodesta.\nLähettänyt Heidi klo 10.55 2 kommenttia: Linkit tähän tekstiin\nTunnisteet: ajatukset, kesä, kukat\nKuvat on instagramista viime sunnuntailta. Oltiin yökylässä maalla veljeni perheen luona. Oli koululaisen kesäloman ensimmäinen aamu.\nTänään viimeinen iltavuoro tälläerää. Olisin nukkunut pidempään, ellei ulkoa olisi kantautunut armoton hurina kun katuja pestiin. Melua enemmän ärsytti ajatus siitä että tomuja pestiin rankkasadetta seuranneena aamuna? Sama kuin katuja hiekotettaisiin kesällä...\nToisaalta, olisi liian kaunis aamu nukkua sen ohi. Kahvimuki kouraan ja paljain varpain yökostealle nurmikolle. Sen jälkeen uhraan muutaman minuutin kotiaskareille. Tänään pääsen vielä kampaajan tuoliin värjäyttämään auringonhaalistamaa tukkaa.\nEi hullumpi päivä siis. Nautitaan, nautitaan ♥\nLähettänyt Heidi klo 9.06 1 kommentti: Linkit tähän tekstiin\nTunnisteet: aamut, arki, instagram\nViime viikon maalausprojekti.\nJotain konkreettista sain tehtyä vapailla. Vanha pöytä sai valkoisen kuorrutuksen. Nurkasta tuli toivotun valoisa ja tummat tuolit sai siirtyä kevyiden kesäjakkaroiden tieltä. Tällä hetkellä ilme on melko hempeä, mutta mitä muutakaan sen kesällä tarvitsee olla? Suunnitelmissa on verhoilla vanhat tuolit uudestaan, kunhan sopiva kangas "kävelee" vastaan.\nYhdellä onnekkaalla alkoi kesäloma.\nMinulle se on isoin helpotus arkeen, että kouluasioiden kanssa ei tarvitse huolehtia, muistuttaa ja aikatauluttaa reiluun kahteen kuukauteen. Melkein tuntuu että puolet minustakin jäi jo lomalle.\nJa aurinko paistaa, se on hyvä homma. Ennen iltavuoroa ajattelin ehtiä lasten kanssa rannalle.\nJotta sinne ehditään, suljen nyt koneen ja avaan seuraavaksi illalla.\nKivaa kesäkuun ensimmäistä viikkoa!\nLähettänyt Heidi klo 10.19 8 kommenttia: Linkit tähän tekstiin\nTunnisteet: huonekalut, kesä, olohuone, omatekemät, sisustaminen\nKuvat on instagramista viime sunnuntailta. ...\nKun helle yllätti bloggaajan


Reisjärven postien aukioloajat\nAukioloajat.com on Suomen laajin aukioloaikoja listaava sivusto. Alla näkyvällä kartalla näet kaikki Reisjärven postit, jotka on lisätty sivuillemme. Voit etsiä posteja alla näkyvältä kartalta tai listalta. Klikkaa postia tarkastaaksesi sen aukioloajat ja yhteystiedot.\nPosti Reisjärventie 17 85900 Reisjärvi


Elämää hetkessä: Toinen postaus\nLähettänyt Keltaisen talon joulunodotusta klo 15:29\nTaika 29. joulukuuta 2011 klo 19.14\nKeltaisen talon joulunodotusta 30. joulukuuta 2011 klo 11.42\nOikein ihanaa vuodenvaihdetta myös teille!! <3 Kiva, kun löysit tänne myös!! :)\nMysteryKnitter 20. toukokuuta 2013 klo 21.13\nEx - kohdehenkilösi vielä. Unohdin sanoa, että luen blogiasi aikajärjestyksessä. Kommentit voivat siis olla hiukka outoja joskus, mutta sitä ei kannata pelästyä. Nyt toivotan voimia ja jaksamista. Astma ja reuma ovat tuttuja minullekin. Yhden korvatulehduksen olen sairastanut, ja silloin korvani piti puhkaista. Ei ollut kivaa.\nKeltaisen talon joulunodotusta 25. toukokuuta 2013 klo 9.58\nKiva, kun tulit tänne blogiini, lämpimästi tervetuloa!! :)\nItse olen korvakierre lapsi ollut pienenä, eikä korvien puhkaiseminen todellakaan ole kivaa! :( Onneksi nykyään ei niin kauheen helposti puhkota korvia.


Aikajana :: Taivassalon kunta\nTaivassalo – historian aikajanalla\nViikingit purjehtivat Taivassalon vesillä ja polttivat nuotiota mm. Hakkenpäässä. Taivassalolaiset hakivat vaikutteita Tukholman kauppapaikoilta.\nPiispa Henrik kävi nykyisen Viiasten kartanon mailla kastamassa taivassalolaisia kristinuskoon. Piispa Henrikin mukana ristiretkellä oli Ruotsin kuninkaan kruunua tavoitteleva Erik\nVanhin säilynyt Taivassaloa koskeva asiakirja laaditaan. Se on Turun linnanpäällikön Matias Kettilmundinpojan testamentti, jossa Ketarsalmen tilan omistajaksi määrätään Johan Muntae Munter.\nEnsimmäiset maininnat Särkilahden kartanosta (ks. 1489)\nLars Yltiainen Taivassalosta (Lafrindz Yltaenen aff Thøuesalwn) myy omaisuuttaan Turun Hirvensalossa.\nViiasten kylän maiden omistajina 1300-luvulla mainitaan Thomas af Wialom, Viialan Tuomas, veljekset Martti ja Paavali Eerikinpoika sekä sisarukset Margit ja Disa, joilta saksalainen Anders Garp, josta sai alkunsa Karpelainen–Carpelan –suku, osti kylän maat 1374. Kauppahinnan maksussa oli hieman erimielisyyttä Tuomaksen ja Andersin välillä, sillä kauppaa käsiteltiin käräjillä vielä 1380.\nTaivassalo muodostaa oman sotilaallisen laivakunnan, Theusala snaekkiolagh.\nTurkulaisporvari Knap lahjoitti Ketarsalmen tilan Turun tuomiokirkolle.\nOlavi Särkilahti palveli hovissa, sai verovapauden ja ansaitsi rälssikirjeen kuningas Erik XII Pommerilaiselta.\nVanhimmat Pyhän Ristin kirkon seinämaalaukset valmistuvat Pietari Heikinpojan johdolla.\nNiilo Olavinpoika Särkilahti oli Kuninkaan tuomionpitäjänä eli ylin oikeusvallan valvoja Suomessa, ja allekirjoitti valtaneuvosten joukossa Kalmarissa 1441 rauhansopimuksen Ruotsin ja Norjan välillä.\nTaivassalolainen Erik Akselinpoika Tott valtaa Turun linnan Kaarle Knuutinpojan kannattajlta, ja hänestä tulee linnan päällikkö. Tottista tulee 1457 valtionhoitaja. Gregher Andrissonin leski lahjoitta Villuodon saaren Naantalin luostarille.\nTuolloin Taivassalo mainitaan osana Turun linnalääniä. Magnus Rawlson kantaa veroina Turun linnaan rahaa, turskaa ja haukia.\nEnsimmäiset merkinnät Järppilän kartanolinnasta, jolloin Stensbölen Kirstin vaimo antoi tilan poikansa lapsille. Järppilän kartanolinna hävitettiin herttua Kaarle IX:n ja kuningas Sigismund III Vaasan välisen taistelun aikana.\nTaivassalolainen Erik Olsson tunnustaa 1482 Tukholman raadille varkautensa.\nNils Nilsson Byskalle Taivassalon kirkkoherraksi. Teki pyhiinvaellusmatkan paavin luo Roomaan, ja testamenttasi Vehaksessa omistamansa maansa Turun tuomiokirkolle.\nMaunu Särkilahti allekirjoitti Ruotsin edustajana Tallinnassa sopimuksen ikuisesta rauhasta Liivinmaan ritariston kanssa. Tuomiorovastin viran Maunu sai 1466.\nTaivassalolainen Maunu Särkilahti Turun piispaksi.\nMichel Eriksson tuomitaan varkaudesta jalkapuuhun.\nLasse Olsson tunnustaa 1495 iskeneensä kuoliaaksi linnanherran palvelijan ja tuomitaan mestattavaksi.\nTurun piispa Maunu III Särkilahden luottelossa palvelijoista ja aseenkantajista, jotka joutuivat venäläisten surmaamiksi mainitaan Peder aff Töffuesalo, Petri Taivassalosta.\nPetrus Skähl Taivassalon papinvirkaan.\nSärkilahden kartanon omistajuus siirtyy Turun pormestari Nicolaus Särkilahdelle, jonka pappispoika, tuomiorovasti Pietari Särkilahti rikkoi pappien naimattomuussäädöksen ja anasti Tammiston säteritilan Naantalin luostarilta. Tuomiorovastin kuoltua leski lapsineen oli menehtyä lumikinokseen, kun tyly ja pahansuopainen kartanonhoitaja ei antanut ruokaa ja lämmikettä, vaikka kartanon isäntä oli niin käskenyt.\nMikael Agricola tekee tarkastuksen Taivassalon kirkkoon.\nVuonna 1563 vietiin kirkkoherra, Viiasten kartanon omistaja Matts Carpelan vangittuna kuningas Kustaa Erik XIV:n tutkintalautakunnan eteen syytettynä Juhana-herttua suosimisesta. Hänet tuomittiin kuolemaan kelminä ja pahantekijänä, mutta armahdettiin, kun taivassalolaiset kääntyivät kuninkaan puoleen kirjoittaen ettei kirkkoherra ole rikkonut uskollisuuttaan kuningasta kohtaan.\nJuhana-kuningas lahjoitti Järppilän kartanon tallimestari Bertil Iivarsson Grönille\nKuningas Kustaa II Adolf kielsi keväällä 1617 taivassalolaisten aatelisten ja talonpoikien kauppapurjehduksen. Taivassalolaiset saivat kuitenkin käännettyä kuninkaan pään ja jo saman vuoden elokuussa kuningas antoi taivassalolaisille luvan purjehtia ja vaihtaa kalansa viljaan ja muihin tavaroihin.\nTurun Tuomiokapituli mainitsee kappalainen Zacharius Jacobin väärentäjänä, henkipattona ja huorimuksena, joka onnistui vetämään piispaakin pahan kerran nenästä ennen kuin päätyi pyövelin käsiin.\nSotamarsalkka Henrik Fleming lahjoittaa Pyhän Ristin kirkolle tallinnalaisen Topias Heinzen valmistaman saarnastuolin.\nKuningatar Kristiina määrää kuninkaallisen postitien perustamisesta, jossa reitiksi vahvistettiin Tukholma – Taivassalo – Turku. Tien varressa parin peninkulman välein asuvat talonpojat määrättiin postitalonpojiksi, joiden velvollisuutena oli postin kuljettaminen seuraavalle postitalonpojalle. Muistoina tästä kuninkaallisesta postitiestä ovat Tylpänniemen ja Tuomoisten kivilaiturit ja muistomerkit.\nPostitie oli tärkeä reitti. Sen ymmärtää, kun lukee kuningattaren säätämää lakia: ”Juoksevalla postirengillä on kaksi tuntia aikaa juosta yksi peninkulma ja keneltä matkan taittaminen kauemmin kestää, hänen erotettakoon heti ja laitettakoon vankilaan kahdeksaksi päiväksi vedelle.”\nTaivassalolainen talonpoika erotetaan seurakunnasta 26.9.1641 tuotuaan Morbus Gallicuksen Tukholmasta Suomeen.\nLeikluodon tiilitehdas aloittaa toimintansa, joka jatkuu vuoteen 1905 asti.\nTaivassalossa syntynyt kirkkoherra ja valtiopäivämies Israel Alftanus kiinnitti ensimmäisenä huomiota Leväluhdan luulöytöihin.\nKappalaisen Martinus Machaleniuksen tytär synnytti aviottoman lapsen. Kun selvisi, että lapsen isä oli siskonmies pitäjänapulainen Johan Laurenius, tuomittiin hänet sukurutsauksesta mestattavaksi.\nKappalaisena 1727 aloittanut Nils Rotkerus tuli myöhemmin Punkalaitumen kirkkoherrana mielenvikaiseksi ja sytytti pappilan palamaan sekä tappoi partaveitsellä poikansa, ja hänet vietiin Seilin hospitaaliin.\nRuotsin ensimmäisen väestölaskelman mukaan Taivassalossa oli 3273 asukasta. Vuoteen 1805 mennessä asukasluku oli kasvanut 3740 asukkaaseen.\nEnsimmäinen suomeksi julkaistu lakikirja suomennetaan Järppilän kartanossa.\nViiasten kartanon isännäksi tulee luutnantti Axel Germund Lilliegreen, jonka jälkeen kartanon omistajuus siirtyi skotlantilaiselle Wittfoothien aatelissuvulle.\nNykyinen Viiasten kartanon päärakennus valmistuu.\nKuningas Kustaa III vierailee Järppilän kartanossa.\nViiasten kartanon herra, kapteeni Henrik Gustaf Wittfooth osallistui 1788 salaliittoon Kustaa III:tta vastaan allekirjoittamalla Anjalan liittokirjeen. Vastatoimenaan Kustaa III määräsi kapinoitsijat vangittaviksi ja lähes kaikki saivat kuolemantuomion. Ennen murhatuksi tulemistaan kuningas armahti kapinoitsijat yhtä lukuunottamatta. Kun uusi kuningas Kustaa IV Adolf nousi valtaan, pääsi kartanon isäntä uudelleen suosioon.\nKirkkoherra Elias Lagus suomensi Siionin virret ruotsinkielestä.\nKustaa IV Adolf yöpyi Viiasten kartanossa 1802, jossa on kuninkaan kamari. Kartanon omistajaa Henrik Gustaf Wittfooth'ia, kuningas kiittää kirjeessään ystäväkseen ja uskolliseksi palvelijakseen.\nMerisotataistelut Helsinginrannassa ja Kahiluodossa.\nTaivassaloon perustetaan kirjasto.\nParkkilaiva Kaitainen valmistuu. Neitsytmatkalla Amsterdamiin Kaitainen törmäsi hollantilaiseen sokerilaivaan.\nSiirtolaisuus Amerikkaan alkaa. Vuoteen 1914 mennessä Taivassalosta (Iniö, Kustavi ja Velkua ml) lähtee siirtolaiseksi 900 henkeä.\nKustavi erkanee Taivassalon hallintopitäjästä.\nParkkilaiva Toivotar valmistuu Helsinginrannassa.\nKansakoulu aloittaa toimintansa pitkän kädenväännön jälkeen.\nIniö erkanee Taivassalon hallintopitäjästä.\nVelkua erkanee Taivassalon hallintopitäjästä.\nValtuusto ei katso tarpeelliseksi perustaa raittiuspoliisin virkoja, koska kunta on verrattain kaukana liikekeskuksista ja valtateistä, eikä täällä ole havaittu suurempia alkoholin väärinkäytöksiä.\nPoliisikonstaapeli Pajulan pyytäessä valtuustoa valitsemaan järjestysmiehiä huvitilaisuuksia varten ja raittiusvalvojia eri puolille kuntaa ei valtuuston tiedossa ollut tehtävään sopivia halukkaita henkilöitä.\nJatkosodan aikana venäläiset pommikoneet pudottavat yhdeksän pommia Hakkenpäähän, jolloin Kleemolan piika haavoittui pommituksessa.\nVehmassalmen silta valmistuu.\nTaivassalolaiset kalastajat kalastavat 2,4 miljoonaa kiloa silakkaa.\nKaitaisten silta valmistuu.\nPinoperän silta valmistuu.